
PALAESTRA LATINA 

LITTERARUM LATINARUM COMMENTARII 

A SOCIIS CLARETIANIS EDITI 

ANN. XXXIV (fasc. III) — N. 187 M. Septembri A. MCMLXIV 


De Hugone Henrico Paoli 
clarissimo scriptore et poeta latino 

(Natus 8-V-l$84; obiit 25-XI-1963) 

Omni laude cumulatus, Hugo Henricus Paoii, vir humanitate, ingenio, 
litteris, claris virtutibus praeditus, VII Kal. Decembribus, superioris anni 
MCMLXIII, Florentiae, ubi natus erat, sine strepitu, ne suos molestiam af¬ 
ferret, repente vitam amisit. Domesticis tamen et amicis magnus dolor fuit; 
nam, quamvis eorum animus jam pridem supremum ejus vitae casum prae¬ 
sagiret, eumque viderent —ut sapientem— animo forti moriendi necessitati 
aeque annuentem, tam cito tamen mors et improviso ei obrepsit, ut post fa¬ 
tum omnes eum amare lugerent. Luget uxor virum, liberi patrem, socii et 
discipuli ubique terrarum degentes magistrum et amicum; lugent docti pro¬ 
fessores suavissimum collegam, luget Florentina tellus praeclarum filium, 
luget Italia tota eximium poetam, lugent denique iatinae litterae earum cele¬ 
berrimum cultorem l . 

Lenitudini sit omnibus et medelae tanti viri clara merita virtutesque 
recolere; ipsius enim exemplorum recordatione facile dolor lenietur et ad 
ejus vestigia persequenda omnes trahemur. Pauca igitur afferam de vita, de 
editis operibus, de virtutibus, quibus desideratissimus noster Hugo ornatus 
erat. 


1. Hugonis Henricl Paoli merita, inter alios, hi qui sequuntur praedicaverunt. A Ron- 
coni, Proflli: Hugo Henrico Paoli , «Atene e Roma*, 1956, pp. 2ll-214; Antidoron Hugo Henrico 
Paoli oblatum, «Miscellanea Philologica». Universit^ di Genova: Istituto de Filologia Classi 
ca, 1956, pp. 336; Mario Bonaria, Ugo Enrico Paoli, Ibidem, pp. 13-40; Studi in onore de Ugo 
Enrico Paoli, Felice Le Monnier, 1956, pp. XX-784; N. Casini, Hugo Henricus Paoli, «Vita 
Latina», Janvier, 1958, pp. 66 73; Jim£nez Delgado, Ugo Enrico Paoli, «Helmantica», 11, 
1960, 287-310; C. Grassi, De Hugonis Henrici Paoli carminibus, «Latinitas», 11, 1993, 202-210, 
N. Cassini, Hugo Henricus Paoli, «Latinitas», 12, 1964, 2 6; R. Paone, In funere Hugonis Paoli, 
«Vita Latina», mense martio 1964, n. # 21, p. 24. 

I. — De ejus vitae cursu 

Hugo Henricus Paoli natione, moribus, ingenio Florentinus, jam puer, 
sed praesertim adulescens, tanto studio humanioribus litteris vacavit, ut 
futuram ejus gloriam clarumque nomen tum magistri tum sodales divina¬ 
rent. Atque revera, sensim sine sensu ipse, proprio Marte, non tantum pri¬ 
mam et secundam institutionem feliciter superavit, sed etiam supremos in 
universitate gradus maxima cum laude adeptus est. Ubi primum laurea in 
litteris anno MCMVI Florentiae insignitus est, graecis mox et latinis disci¬ 
plinis in scholis Mediae quam dicunt Institutionis operam dedit. Deinde 
vero, postquam in Urbiniana universitate, anno MCMXVIII, laurea in utro¬ 
que jure ornatus est 2 , et classicas disciplinas et juridicas simul explicavit, 
primum Florentiae in studiorum universitate jam ab anno MCMXXV, quam 
ipse piissime coluit et labore scriptisque illustravit, deinde Genuae annis 
MCMXXXVIII-MCMLIV, demum iterum Florentiae usque ad expletum sep¬ 
tuagesimum aetatis annum. 

In erudiendis adulescentibus, quod munus ipse florente adhuc aetate 
susceperat, usque ad emeritam missionem acceptam, sine ulla fere temporis 
intermissione perseveravit; pauci tantum excipiendi sunt anni, in quibus, 
propter Italicae rei publicae varios casus et eversiones, per diversas Europae 
regiones exui vagare coactus est. Qua vero tempestate, quamquam multa 
eum passum, multa quoque didicisse constat et de rerum et de personarum 
condicione et fortuna et de ipsis disciplinis quas ipse in Florentina univer¬ 
sitate coeperat docere. Numquam optima spe destitutus, sed sua semper 
sorte contentus, tam aequo animo omnes exilii molestias pertulit, ut num¬ 
quam a litterarum et juris studio desisteret, immo exilii otium tam sapienter 
adhibuit, ut majore, si posset, ardore classicis litteris vacaret et in scripto¬ 
ribus et poetis totius Europae perscrutandis et interpretandis dies noctesque 
consumeret. 

Dum Parisiis et Bruxellis praesertim moraretur, ingenio quo erat can¬ 
dido et acuto praeditus, multos sibi optimosque conciliavit amicos, quos in 
posterum grato animo semper coluit. Ea vero tempestate, opus De senectute 
conscripsit, quod postea, anno MCMXLII, Florentiae, in aedibus Sansoni, 
sub commenticio Anonymi Namurcensis nomine, primum edidit Lepida est 
et festiva tractatiuncula, in qua, Ciceroni, quasi per jocum, contra dicit ne- 
gatque senectutem esse jucundam. Opus est magni momenti, non tantum 

2. Ipse Hugo Henricus Psoll carmen quoddam composuit <ad collegas Urbinates- di¬ 
catum (cf Carmina, pp. 39-40), in quo assidue se Urbini dulcissimam et tenacem memoriam 
retinuisse fatetur, ex quo duos annos continuos (MCMX-MCMXII) In puerili ludo «Ginnasio 
Raffaello» parvos discipulos latlnam linguam docuit. Huc semel atque Iterum snno praeser¬ 
tim MCMXVI revertit, ut, perfecto jurisprudentiae studiorum curriculo, lauream In utroque 
jure consequeretur; nec unquam hanc urbem, haec loca, haec amoenissima rura diligere ac 
desiderare destitit. 

ex re rationeque et via, sed etiam quia in ejus praefatione auctor, quae tum 
temporis sentiret quaeque faceret, aperte patefacit. En tibi, lector, haec non¬ 
nulla ex praefatione sumpta verba: 

«Quo diligentius, lector humanissime, certior fias, unde mihi in men¬ 
tem venerit ut ignotam hanc tractatiunculam divulgarem, vetus est mihi me¬ 
moria repetenda peregrinationis cujusdam, neque brevis neque injucundae, 
per Belgicas urbes. Cum igitur Bruxellis diu essem moratus proficiscendi- 
que consilium in dies differrem, quo, quamquam caritas patriae me ut Ita¬ 
liam reviserem impellebat, ab amicis, quos multos apud Belgas habeo eosque 
summa familiaritate conjunctos, multa orantibus detinerer, persuasit mihi 
quidam (quis ille fuerit e memoria excidit) ut N amurcum proficiscerer, no¬ 
bilem ibi bibliothecam visum ab Jesuitis patribus diligentissima cura ad- 
servaram.. Parui admonenti atque, paucis diebus intermissis, Namurcum 
petii... Postquam, ut inter peregrinos solet, multa de variis rebus disserui¬ 
mus (rogabant enim qui essent Italicarum rerum status, quae condicio stu¬ 
diorum, qua ratione discipuli Latinam linguam in ludis discerent; ipse con¬ 
tra, percontando atque interrogando, illorum de nostra gente opinionem eli¬ 
cere conabar), in bibliothecam tandem me adduxerunt... Zotheculam ingressi 
sumus. Di boni, armario patefacto, quam multa, quam pretiosa, quam incre¬ 
dibili ac nova arte confecta volumina ille protulit! Longum est omnia enarra¬ 
re... Liber alter manuscriptus erat litteris longiusculis subtilissimo ductu 
exaratus... Inscribebatur De senectute; Ciceronis opusculum putavi, jamque 
manu removeram, quo cetera attentius inspicerem, cum comes ille meus: 

— «Quin legis aliquid?, inquit; majore fortasse consideratione liber iste 
est quam putas». 

Jn manus igitur resumpsi... — «Nemo adhuc librum edidit?, quaesivi». 

— «Nondum, inquit, quod quidem sciam». 

— «Licetne attentius legere atque, si tanti esse videatur, typis impri¬ 
mendum curare?». 

— «Licet, inquit; quin etiam... Liber tuus est, dono tibi habe». 

Gratias egi quam plurimas... Ubi primum Bruxellas in diversorium 

meum redii, librum attentissime legi... In extrema pagina scriptum erat: 
— «Liber explicit De senectute, quem M. Tullius Tiro, Ciceronis libertus, com¬ 
posuit, qui, cum idem ac patronus de ceteris rebus omnibus sentiret, se hac 
in re ab illo discrepare apertissime semper fassus est, quod senectutem po¬ 
tius vituperandam atque deprecandam quam laudibus extollendam putaret». 

Hac ficta narratione et lepida fabula ipse singulari modestia opus sui 
ingenii celare curat; sed cum anno MCMLXII illud iterum edidit apud Feli¬ 
cem Le Monnier, se illius esse auctorem aperte profitetur 3 . Tum vero Hugo 
noster scriptor evenerat in Italia et extra Italiam fama inclita haud parva. 

3. D* lenectute. F. Le Monnfer Iterum edidit a. MCMLXII; editio prima Florentiae in 
aedibus Sanaoni, a. MCMXLII. 

Amicorum et familiarium gaudio receptum, eum, anno MCMXXXVIII, 
iterum in Italia videmus, et primum quidem in Genuensi universitate litte¬ 
ras latinas docentem, postea vero ab anno MCMXLIV, Florentiae et classi¬ 
cas litteras et jus atticum magna alumnorum laude et frequentia interpre¬ 
tantem. Aliarum rerum omnino alie nus, se totum fungendo docendi muneri 
pro discipulis devovit, quos semper maxime dilexit et a quibus stipatum 
saepe videres; infans cum infantibus factus, adulescens cum adulescentibus. 

Plurima exstant ejus ingenii et laboris testimonia in operibus et carmi- 
nibus variae indolis his annis editis. In carmine ad collegas Januenses exi¬ 
lium suum meminit his verbis: 

«Maestum me quondam fractumque dolore recenti 
Collibus excepit Janua pulchra suis, 

Janua, luce dies quae circumfusa per omnes, 

Spectat, marmorea mole superba, mare. 

Exulem ab urbe mea me tunc solata benigne 
Adloquiis, natum mater ut alma, piis, 

Tempore quo mater, truculento prona tyranno, 

In maerore meo dura noverca fuit, 

Pacem, quod miseris unum solet esse levamen, 

Hos inter cives obtulit illa mihi» 4 . 

Sed ejus fama nomenque magis in dies crescebat. Unde nihil mirum si 
praecipuae in Europa universitates Hugonem nostrum requirebant, ut doc¬ 
trina et ingenio quo pollebat clarissimo, magistros et discipulos doceret at- 
atque illustraret. Difficile sane est omnes nunc universitates numerare in 
quibus, vertentibus annis, de linguis classicis et praesertim de jure attico 
et de rebus institutisque graecis et romanis disseruit; constat enim eum lec¬ 
tiones varias explanavisse Romae (1939-1940, 1949-1950), Bruxellis (1946), 
Friburgi (1947-1949), Amstelodani (1947), Oeniponte (1948), Lutetiae Pari¬ 
siorum (1948-1956), Barcinone (1951-1953), Berolini (1951-1954), Cataniae 
in Italia (1954-1955), Patavii (1955) et alibi. Ipse grato animo in carmine 
ludicro ad collegas Belgicae Societatis memorat his verbis: 

«Tum vero incipio peregrinans ire per orbem, 

Belgica terra procul sive Batava vocat, 

Vidulo et inclusum circumportare Solonem, 

Cecropias leges sedulus usque docens, 

Accipit Amstella, urbs pulcherrima, doctaque Leida, 

Bruxellae fiunt altera paene domus; 

Alma Lutetia me dilexit, lumine fulgens, 

4. Carmina, Florentiae, F. Le Monnler, 1961, p. 6: Ad collegas Januenses, vv. 9-18; cf. 
etiam ibidem, pp. 232-233 carmen XC ad Petrum Caiamandrei, sodalem Florentinum ejus¬ 
dem casus participem. 

Nec minus Arno unquam Sequana carus erit, 

Ac dedit in campo mactandos cernere tauros, 

Explico dum leges, urbs Cataiaunia mihi. 

Friburgum, Basilea mihi quam saepe recurrunt, 

Monticolarum urbes, Bernaque cincta nive! 

Vos quoque Francones Erlangensesque sodales, 

Longos post menses ut memorare juvat!» 5 . 

Atque re vera praeterire nequit Hugo noster Erlangenses sodales et 
universitatem, ubi et sapienter ipse docuit et magistrorum consensu et 
plausu, Doctor honoris causa renuntiatus est. 

Cu m vero eo fama crevisset ut ipse non tantum magister summa doc¬ 
trina excultus praestaret, sed etiam calidus orator et poeta egregius undique 
haberetur, aetate jam provectus, ad omnia fere fausta celebranda intra et 
extra fines Italiae invitari coeptus est. Unde factum est ut nullus fere doc. 
torum coetus his superioribus annis fieret, nulli docto viro honor concredi¬ 
tus, nullus denique laetus dies fere commemoratus, quin Florentinus vates 
arcesseretur ut inter pocula, de re quae ageretur, carmina latina caneret. 
Inde illa praeclara carmina convivalia, quae omnium semper admirationem 
suscitabant et propter ingenii vim aciemque et propter sermonis copiam et 
elegantiam. Nonnulla horum carminom in volumine congesta sunt, quod 
amici et miratores Hugonis Florentiae edendum curarunt, ut magnum exsta¬ 
ret clarissimi hodiernae aetatis poetae latini monumentum 6 . 

Qui anno MCMLVI Avennico de lingua latina instauranda primo con¬ 
ventui adfuimus, vix admirationem continere potuimus et gaudium, cum in 
splendido candelarum convivio in ampla Pontificum aula habito, Hugonem 
poetam audivimus extemporalem quoddam carmen recitantem, in quo civi¬ 
tatis praeteritam gloriam memorantem una cum futurae linguae latinae for¬ 
tuna haec verba aures permulcebant: 

«Me, Provincia, quis tua rursus ad arva reduxit, 

Mite sub hoc caelum, terra beata, tuum, 

Ostentans veteres ubi surgit Avennio turres, 

Ars metuenda olim Pontificum domus. 

Ad ioca quae cecinit digna voce Petrarca. 

Cursu quae lambit Sorgia lenta suo? 

+ • # • 

Inter et hos colles, dilecte Capelle, sodales 
Junxit quos hodie lingua latina vetus, 

5. Carmina, pp. 11-12: Ad collegas Belgicae Societatis, vv. 17-30 

6. Carmina, Florentiae, apud F. Le Monnier, 1961, pp. VIII 364, quod opu* edendum 
curaverunt V. Arangio Ruiz, Q Cataudella, L. Banti, A. La Penna, V. Bartolettl, A. Ronco- 
nl, A. Blacardt, N Terzaghi. 

Pocula dum fervent, fraterno corde saluto, 

Ipsum dum profert omina fausta merum» 7 , 

Neque silendum quanta animi fortitudine labores aerumnasque, quibus 
vita humana abundat, pertulerit. Ipse sponte patriam reliquit ut exui per 
Europae fines vagaiet. Petro Florentino aperte fatetur: 

«Qua nil dulcius est patriam nunc, Petre, reliqui 
Annos jam multos exui in urbe mea. 

Advena factus eram, turba dominante nothorum: 

Corvis in nigris plectitur albus olor. 

Ingenuos semper cives odere metoeci, 

In patriaque sua nemo propheta fuit. 

Ollm quae misero Florentia dura negavit, 

Mater ut alma, mihi Janua sponte dedit. 

••••••• • # » • » 

Florentina fuit virtus odisse tyrannos, 

Turpes mercedes lucrificumque jugum» 8 . 

Sed eum numquam actae vitae piguit; e contra illius memor, sine aegri' 
tudine, ita carmine cecinit; 

«Non me, si cursum conor remeare peractum 
Vitae, quam duram fata dedere, piget» 9 . 

Quod tamen non obstitit quominus anno MCMXXXVIII in morte filii 
natu minimi, quem in primis diligebat, virum tam aequo animo praeditum 
et plerumque festivum, tam in suis quam in aliorum casibus, eum videres 
secum ipsum amare colloquentem lacrimasque illas quas diu abdiderat se¬ 
creto effundentem. In carmine, cui index est «Annorum cohortes», hoc 
fat um commemorare nequit; innuit tantum: 

•Tristior ac quantum tulerit mihi sexta doloris 
Mens percussa malo vel memorare vetat» 10 . 

Tam alte sentiebat Paoli ut, quamvis ceterum compos sui esset, inter¬ 
dum animi sensus continere nequiret nec eos verbis exprimere, sed lacrimis. 
Quid mirum igitur si Hugo Henricus Paoli suorum animos et amicorum 
—quorum magnum numerum ubique terrarum recenseres— amore, consue¬ 
tudine, suavitate sermonis et affectuum, sibi omnino devinxerit 11 . Itaque, 

7. Carmen Avennicum, cf. Carmina, pp. 47*48, vv. 1 6, 21-24. 

8. Voluntarius exui, cf. Carmina, p. 232; In metoecos, vv. 13*14, p. 233. 

9. Annorum cohortes, vv. 51-52, cf. Carmina, p. 5. 

10. Carmina, p. 4, vv. 35*36. 

11. Ipse de consuetudine qua cum amico Quintino CataudelIa usus est palam loqui¬ 
tur. Cum anno MCMLV Catinam petiisset, haec de se ipse dixit: «Hugo Henricus Paoli, 
pofcta Tuscus, si po£ta est dicendus qui carminum studio idcirco indulget, ut temporum ini' 
quitatem obliviscatur, neque curet omnino favente an invita Minerva versus ipse faciat, cum 




De Hugone Henrtco Paoli... 


351 


cum recens fere octogenarius, meritis onustas cedidit, omnes ejus casum lu¬ 
gebant et praeclara ejusdem merita laudabant. Paucis abhinc annis Rei pu¬ 
blicae Italicae Praeses, ob ejus inclita merita et assiduos labores in tradendis 
disciplinis, aureo doctorum numismate primae classis sollemniter eum deco¬ 
raverat. Neque immerito, cum tot fuerint tamque praeclara opera ab eo edita 
et tanto amore atque studio litteras fovendas curaverit. 

II. — De Hugonis H. Paoli editis operibus 

Omnia et singula recensere cimi, poetae Paoli opera, conscriptiones, car¬ 
mina, opus majus esset quam paterentur vires et folia horum commentario¬ 
rum caperent. Qui singulari quadam mentis sagacitate et versatili acumine 
fuerat praeditus, quique diu multumque pluribus disciplinis vacaverat, plura 
attigit antiquorum cacumina, et de graecorum romanorumque vira, moribus, 
institutis multa assidue cogitavit et scripsit. De scriptoribus quoque tum 
antiauis, tum recentioribus, tum hodiernis, tam multa perquisivit tamque 
perspicue explicavit, ut eorum recondita ac fere secreta ante oculos projecta 
ab eo diceres: cubicula videlicet, epulas, tabernas, ludos, mercium inter gen¬ 
tes commercium, puerorum et adulescentium apud magistros institutionem, 
connubia, publica et privata judicia, funera, laudationes, cet. 12 . 

Sed, praeter antiquorum vitam et disciplinam, atticorum praesertim jus 
legesque Hugo apprime calluit, qui, cum esset hujus rei maxime peritus, 
multa de his rebus omnium plausu vulgavit atque de eisdem saepissime 
disseruit. Cum vero aperte comperisset quantum ad antiquorum jura recte 
interpretanda classici scriptores opis ferrent, eis perlegendis atque evolven- 


Catlnensis Stadiorum Universitas, auctore Caesare Sanfilippo ac summopere Qulntfno Ca* 
taudella nitente, Litterarum Facultatis Praeside, Catinam illum vocavisset, ut de jure Attico 
varie dissereret, patria urbe relicta, in Siciliam adpulit, cum nix alta Aetnae culmen et latera 
etiam tum operiret, sed maris litus ita tepesceret, ut sub meridiem frequens juvenum turba 
in Ionicis undis lavaretur. Magnus omnium concursus, quae est Siculorum in advenas hos¬ 
pitalitas, factus est. In aula «Magna» quae dicitur, singulari audientium frequentia, Floren¬ 
tinus hospes quaerere coepit, num in Plautinis fabulis discerni posset qui ex jure Attico In 
dla9 defluxisset, quid ex jure Romano. Diu locutus est... Dies fere quindecim Hugo Henricus 
Catinae est moratus, nec quidquam unquam his diebus gratius sibi fuisse dictitabat; nam 
praecipua veniendi cau9a ea fuit, quod jamdudum optabat, ut Qulntinum Cataudella conve¬ 
niret, cui mutuo ac prope fraterno amore ita est conjunctus, ut vulgo alter alterius «frater 
Siamensis» vocetur. Firma haec atque, ut ita dicam, paene Siamensis amicitia tum exorta 
est, cum sex continuos snnos illi in Januen9i Athenaeo munera sua concordi animo exercue 
runt, communia pericula, in turbidis illis temporibus, domesticae tyrannidi adversati, obie 
runt, sodaliciam fidem invicem experti sunt...» Cf. Carmtna, p. 298 

12 Vita Romana, Firenze, Le Monnier, Septima editio a. MCMLV(Verslones in varias 
linguas), pp. XXIII-433; Uomini e cose dei mondo antteo, Firenze, Le Monnier, 1947, pp. VIII- 
544 (Ver9iones in varias linguas); La donna greca neWantichitd , Firenze, Le Monnier, altera 
editio 1955, pp 186; // cane dei popolo, Firenze, Le Monnier, 1958, pp. XX 644. 

maximam operam dedit. Unde usque ad extremam aetatem eos scriptores, 
comicos praesertim, legebat eorumque fabulas interpretari conabatur. Ex ope¬ 
ribus quae ad infirmam paginam affero, facile perspicies quanto animi ardo¬ 
re et diligentia sese dederit ad ea evulganda quae ad atticorum jus publicum 
et privatum pertinerent 13 . Ipse Paoli in carmine ad amicos Hispanos palam 
de amore et cultu legum loquitur: 

«Me cupientem ad vos cupiens Florentia misit 
Adsuetum leges tradere Cecropias: 

Urbs legum impatiens veteres amat improba leges, 

Urbis me fateor moribus esse meae. 

Qui legesque suas odit laudatque remotas, 

Quid nisi Tuscus erit? Solus an ille sapit? 

Adduco comitem qui quondam rexit Athenas: 

Attica jura Solon condidit, ipse colo. 

Me sequitur tacite venerabilis umbra Solonis, 

Semper quam statui carpit et ille viam* 14 

Philologus emunctae naris, in graecorum romanorumque scriptorum 
evolvendis et explanandis diu multumque versatus, numquam aliorum som» 
niis fabulisque indulsit, sed omnia ipse doctrina et documentis comprobare 
satagebat, priusquam in libris reciperet aut discipulis in scholis traderet. 
Plura exstant opera hujus rei assiduique laboris testimonium 15 . 

Neque antiquos tantum scriptores investigavit; recentioribus quoque 
vacavit in eosque incubuit, omnem Latinitatem amplexus, et quam viri aeta¬ 
tis illius, in qua litterae restitutae et quasi renatae dicuntur, coluerunt 16 , et 
quam scriptores qui «macaronici» sunt dicti adhibuerunt et festive propaga¬ 
runt. Eam quoque Latinitatem ipse attente investigavit et de ipsa judicium 
tulit 17 . Immo et scriptores qui hodierna aetate lingua latina in Italia usi sunt 

13. Studi di Diritto attico, • PublizazJonl delPUnlvcrsit^ di Fireri2c* ( 1930, pp. 344; Studi 
sui processo attico, «Studi processuali» 2 # vol. Padcva, Cedam, 1933 pp. XXVII 219; Comici 
latini et diritto attico, Milano, 1962. 

14. Ad amicos Hispanos , vv 23 32, cf. Carmina, p. 23. 

15. Lar familiaris, leiture scelte da Cnerone, Orazto, Plinio, Mirziale a illustrazione della 
vita privata dei Romani, Firenze, Le Monnler, 1929 pp. VIII 363; Marziale, epigrammi scelti, 
Firenze, Lc Monnler, 1931, pp. XXII1-219 (altera editio, a. 1^34); Orazio, satire ed epistole 
scelte e commentate, Firenze, Le Monnler, 1932, pp. XI 129 (altera editio 1955); Plinio, lettere 
scelte, precedute da cennt introduttivi sulla vita privata dei Romani, Firenze, Le Monnler, 1933, 
pp. VI 256 (altera editio a 1954); Orazio. carmi scelti e commentati, Firenze, Le Monnler, 1949, 
pp. 78; Platone, La repubblica, Firenze, Le Monnler, 1927, pp. LX-126 (tertia editio 195*4). 

16. La trenodia dei Poliziano *in Laurentium Medicum », SIFC, XVI, fasc. 3, 1939, pp. 
165*176; II latino degli umanisti, cf. «Storia illustrata della letteratura ftaliana», Milano, VaL 
lardi, 1942, vol I, pp. 315 318; Illattno dei Petrarca e gli inizi delPumanesimo, cf. «Publications 
la Societ* d'£tudes Italiennes», 1944, pp. 57*67. 

17. II latino macchercnico, Firenze, Le Monnier, 1959, pp. VIII-260. 

ad cogitata sua sensusque exprimendos, magna cura legit ut de ipsis sen¬ 
tentiam proferret 18 . 

Sed Hugo Henricus Paoli in libris edendis ad scholam ordinatis unus 
inter omnes eminuit. Adulescentulorum enim commercio et societate de¬ 
vinctus, quibuscum plus quinquaginta annos in Lyceis et Universitatibus 
magna cum familiaritate egit, ad eorum mentes informandas et erudiendas, 
plura opera edidit, in quibus doctrina praeceptis didacticis et hodiernae pae- 
dagogiae maxime aptatur, utpote a viro conscripta qui, pueris assuefactus, 
optime sciret quae pueri et adulescentes sentirent quidve cogitarent; unde 
fit ut opera in puerorum commodum a Paoli conscripta, sive sint didactica 
sive festiva, semper aptissima sint et ab omnibus accepta, cum videlicet ad 
animos relaxandos sapienter in eis utile dulci misceatur. 

Ejusdem vero scripta didactica neque pauca sunt neque parvi momenti, 
ita ut maxima eorum pars semel iterumque edita sint. Eminet tamen inter 
opera didactica —meo quidem judicio— opus cui index est Scriver latino 19 . In 
eo enim magister Paoli, quas doctrina et usu perceperat artis regulas, quas* 
que discipulis sapientissime proposuerat, ut latine loqui et scribere possint, 
eas paucis verbis, sed pluribus illustratas exemplis, omnibus ediscendas 
tradit. 

Sunt etiam a cimo. v. Paoli opera festiva sive carmine sive soluta oratio¬ 
ne conscripta. Liceat tantum haec pauca memorare: Musa Jocante, Aenigmata , 
Versus diabolici aliique lusus, quae carmina varia continent quibus puerorum 
animi relaxentur et in scholis a curis et lassitudine avertantur. In eis auctor 
vim sui ingenii quasi per jocum patefacit 20 . Sed soluta oratione nonnulla 
quoque opera edidit in alumnorum commodum, in quibus magnam etiam 
ingenii aciem perspicies; sunt, ex. gr., opera quibus indices: Fabellae tres , 
varius libellus , Indorum sapientia, Pinoculus latinus 21 . Sed omnibus forte prae- 

18. Prose e poesie latine di scrittori italiani, Firenze, Lc Monnier, 1926, pp. XI-208 (quinta 
editio a. 1937). 

19. Scriver latino. Guiia a comporre e a tradurre in lingua latina, Milano, Principato, 1948, 
pp. VIII-562 (altera editio. 1952, tertia 1957); Liber primus, Firenze, Sansoni, 1936 (septima 
editio, a. 1951); Grammatica della lingua greca, Firenze, Le Monnier, 1938, pp. 384 (novena 
editio a. 1955); Sinfarri latina , Firenze, Le Monnier, 1^:46, pp. VIII 390 (altera editio, a. 1954, 
tertia a. 1957); Nozioni elementari di prosodia e metrica , Firenze, Sansoni, 1937, pp. 64; Apis 
Matina. Letture latine per la scuola media, con illustrazioni di P. Bernardfni, Firenze, Sansoni. 
1957, pp. VI-520; Index emendatae Latinitatis, Firenze, Le Monnier, 1962, pp. VII-158. 

20. Mura locante, Firenze, Le Monnier, 1929, pp. 43; Aenigmata, Firenze, Le Monnier, 
1944, pp. 51 (Sub indice Symphosius alter, primum aenigmata edita sunt in commentariis 
«Atene et Roma*, IX, 1928, nn. 1, 2; X, 1929, n. 1. Nomen «Symphosius» a Caelio Firmia- 
no Symphosio, po€ta latino saec. IV, mutuatum est); Versus diabolici aliique lusus, Firenze, Le 
Monnier, 1962, pp. 76. 

21. Fabellae tres, Firenze, Le Monnier, 1944, pp 111; Varius libellus, Firenze, Le Mon¬ 
nier, 1961, pp. 74; Indorum sapientia (una cum «De senectute»), Firenze, Le Monnier, 1962. 
pp XX-114; Pinoculus Latinus, Firenze, Le Monnier, 1962, pp. 128. 

ponendam sit parvum De senectute opus, de quo jam antea mentionem feci 22 . 
In eo Florentinus scriptor, Ciceroni quasi repugnans, disputat lepidis verbis 
et sententiis de gravibus senectutis incommodis, sed sub illis lepidis verbis 
multa invenies quae ad seria cogitata ducunt. 

Pro pueris et adulescentulis alia quoque opera scripsit, quae narratio, 
nes, fabulas, curiosa et jocosa continent, vel proprio Marte inventa vel in 
latinum ex aliis linguis conversa; quorum in genere est in primis narratio 
quae Ciceronis filius appellatur, bis millesimo vertente anno a Cicerone nato, 
primum edita 2i . Haec narratio aptissima est ut in scholam inducatur ad 
cultum vitamque Romanorum rite cognoscenda, cum re vera mores et insti¬ 
tuta populi romani tam publica quam privata sermone simplici simul et ima* 
gunculis illustrentur. 

Neque praeterire possumus alia Paoli parva opera, quae pueris in deli¬ 
ciis sunt, ea videlicet in quibus eleganti sed simplici carmine fabulae pueri¬ 
les, festivae historiolae, puerorum facinora et malefacta enarrantur 24 ; opera 
sane haud magni molis sed haud parvi laboris, quamvis plerumque agatur 
de scriptis tantum in latinum conversis. Auctor ipse rei difficultatem his 
verbis confitetur: 

«In his aenigmatibus convertendis duplici me necessitate adstrictum 
videbam, nam et peculiare illud quod in hoc carminum genere eluceret ser¬ 
vandum erat, neque tamen jejunius aliquid nimis a latinis exemplaribus ab¬ 
horrens par erat proferre. Utrumque igitur, quod res ipsa postulare videba¬ 
tur, me adsecuturum speravi, si libertate quadam usus, in iis dumtaxat quae 
ornandi causa addi possent, id curiose ac diligenter servassem quod in inve¬ 
niendi genere illarum nationum proprium et domesticum esset. Nimis fidus 
interpres esse nolui; neque tamen omnia variare ac miscere fas mihi putavi: 
quaenam adjunxi, nonnulla immutavi, nihil dempsi. Vernacula illa festivi¬ 
tas, quam singula carmina argute exprimunt, ne in alienum sermonem tra¬ 
dita languesceret summa ope elaboravi. Num id adsecutus sim, ipse judica¬ 
bis, lector; me non parvi laboris opus adgresum esse illis quidem manifes¬ 
tum fiet qui aliquid simile temptaverint» 2S . 

Sed absque ulla dubitatione, gloria maxima Hugonis nostri carmina la¬ 
tina erunt; ipse enim «latinorum versuum scriptor fuit elegantissimus» 26 et 


22. Cf. notulam n. 2. 

23. Ciceronis filius , Firenze, Le Monnier, 1958, pp. 96 (editio quinta, a. 1961). 

24. Fabellae pueriles , Firenze. Le Monnier, 1960, pp. 156; Maximi et Mauritii malefacta , 
Firenze, Lc Monnier, 1959, pp. 64: Petrus Ericius , Firenze, Le Monnier, 1960, pp. 32. 

25. Cf. Versus diabolici , p. 57. 

26. J. Ijsewijn-Jacobs, Conspectus poetarum Latinorum saeculi vicestmi, «Euphrosyne», 3, 
1961, p. 178; cf. etiam eundem, Latijse Poezie van de Twintigste eeuw, Lier apud Belgas, a. 1961, 
pp. 43, 57, 78 79. 

poeta latinus, qui «viva, vivida, vigentia carmina» finxit 27 ; haec vero carmi¬ 
na prius hinc illinc vulgata et a doctis viris probata et laudata, nunc amico¬ 
rum cura et expensis in eleganti volumine collecta sunt, quod auctori sit 
monumentum aere perennius 28 . 

Ceninit non vetusta tantum et obsoleta, sed recentiora et hodierna. 
Tanta in eo fuit personarum copia rerumque varietas, tot lyrae sonus, tot 
modi sive acuti sive graves sive varie mixti, ut classicis poetis latinis aemu¬ 
lum eum diceres et quasi aequalem. Ejus Klusa et conviviis et amicorum 
nuptiis non sine salibus aderat, et amicis maestis solacium praebebat, gratu¬ 
labatur laetantibus; neniolis eorum funera celebrabat festivisque carminibus 
natales recolebat. Carmine praeterea Hugonis Musa praeteritarum rerum 
memoriam revocat, narrat fabulas, dulcia loca commemorat, omnia carmine 
ita canit ita effinxit, ut forte nemo sit hodie qui argutius et elegantius latine 
de rebus tam variis carmina pangere possit. 

Interdum ex tenui rerum eventu poeta initium sumit atque argumen¬ 
tum. Neque facile est de re minima sublime carmen efficere. Saepe saepius 
quo leviora canuntur eo majore vi poetica et flatu opus est. Hujus rei exem¬ 
pla habes clariora in LXX apophoretis, quae festivus Paoli anseribus do¬ 
nanda scripsit, eis nempe qui quotannis Florentiae ad laeta symposia conve¬ 
niebant societatis quae Universitatis discipuli mira ingenii sollertia condi¬ 
derant et «Ordine della Penna d'Oca» vocaverunt 29 . Antonius Card. Bacci 
Hugonem Henricum Paoli argutissimum pogtam appellat versus proferens 
quos ille de cucurbita scripserat et inter apophoreta numerantur 30 : 

«Doctorum in regno si forte cucurbita crevit, 

Inspiciunt dubii num queat esse caput» 31 . 

Etiam, cum Paoli ad Hectorem Bignonem, virum doctissimum suique 
familiarissimum, aegrotum, se contulisset, ejusque birotam pulvere obtectam 
in angulo domus vidisset, hos versus epigrammatica vi non carentes neque 
ingenio, sponte protulit: 

• Si bene, si semper cupis, Hector amice, valere, 

Ne birota, ut cerno, langueat intus iners; 

Quam si rodendam pulvis susceperit ater, 

Nec bene erit miserae, nec bene, crede, tibi. 

Torpescente diu cyclo torpebis et ipse, 

Servabit vires optimus ille tuas. 


27. Caesas Grassi, De Hugonis Paoli carminibus, « Latinitas», 11, 1963, 202. 

28. Carmina, Florentiae, Le Monnler, 1961, pp. VIII-364; cf. n. 6. 

29. Carmina , pp. 113-121; cf. Versus diabolici, p. 58. 

30. «Latinitas», 5, 1957, p. 197. 

31. Carmina, p. 117: Cucurbita. 

Pharmaca sperne, precor totamque Hippocratis artem: 

Ut recte valeas, illa valere jube» 32 . 

At jocosa Florentini vatis Musa epica fastigia interdum attigit; ita, ex. 
gr., in carminibus illis, quae Vox Isargi inscripsit, in quibus, dum Francisci 
regis oppidum ejusque notissimam silvam describit, hominum pugnas bel¬ 
laque condemnat et ad firmam pacem invitat 33 ; vel in mirifico illo poemate, 
cui Mortvorum saltatio nomen eat 34 , in quo auctor —in metricis artificiis rite 
jam exercitatus—, difficilibus galliambis exprimere conatur, quod ipse Saint- 
Saens in lingua vernacula mira quadam symphonia expresserat. 

Longius quam par est haec disquisitio protraheretur, si de singulis 
Paoli carminibus judicium proferre vellem. Maxima eorum pars, in eleganti 
volumine nuper collecta, Florentiae apud Le Monnier bibliopolam veneunt. 
Desunt tamen in illo volumine quae ab anno MCMLXI pepigit carmina, 
nec pauca quidem nec parvi momenti, praesertim novissimum illud In limine 
leti, in certamine ad Johannis Pascoli quinquagesimum ab ejus morte annum 
celebrandum indicto, paucos menses ante Hugonis mortem, maximo prae¬ 
mio decoratum 35 . Praeter alia notatu digna, poeta Florentinus, quasi finem 
suum urgentem divinaret, haec verba profert: 

«Ipse dolor docuit vatem contemnere vitam... 

Quanquam vita quid est? Quid, nisi mortis amor?» 

His ergo verbis huic alteri parti finem imponamus, ut demum de singu¬ 
laribus poStae dotibus seu virtutibus breviter agamus. 

III. — De poetae Florentini virtutibus 

Difficile sane et cimi, scriptoris et poetae Paoli virtutes et merita 
praedicare, cum multa sint et praeclara. In eo enim fuit dicendi copia et 
elegantia, facilitas quaedam et aptitudo ad linguam latinam varia ratione et 
a d res diversas usurpandam, animus semper ad laeta et festiva paratus, 
mira in puerorum institutione et in tradendis litteris perseverantia et in¬ 
dustria, sensus hodiernae aetatis ad res tractandas et ad verba seligenda, 


32. Ad Hectorem Btgnone nimis de valetudine sua anxius, cf. Carmina, p 234. 

33. Sub hac rubrica veniunt carmina quae inscribuntur: Francisci oppidum, « Plose * 
mons, Media silva, De Lambrusci lagoena. Ad Oddonem Bronzum equitem factum, Isargi cantus, cf. 
Carmina, pp. 139-155 

34. Carmen «Mortuorum saltatio* inter varia carmina continetur, cf. Carmina, pp. 203* 
207, In quo clmua. v. Paoli po€tam gallum Saint-Sa€ns (Op. 40: Danse macabre) fideliter In¬ 
terpretari conatur. 

35. In limine leti, editum primum in commentariis quibus index est «Didaskalos•, 
Romae, die X mense Junio a. MCMLXIII, pp. 36 37, deinde vero (n «Palaestra Latina*, 33, 
1963, pp. 187'190. 

quae magis horum temporum placitis et moribus aptarentur. De his vero 
dotibus seu virtutibus pauca dicere sufficiat. 

1) Atque in primis de copia dicendi, quae, ut constat ex 
tot editis carminibus et ex tot libris et disquisitionibus soluio sermone 
scriptis, magna in eo fuit. De disquisitionibus Paoli hinc illinc vulgatis, 
nihil adhuc locuti sumus, nec nunc loquemur; plures enim sunt ut hic pos¬ 
simus omnia et singula numerare, nedum de iis judicium ferre 36 . Nonnulla 
tantum diximus de ejusdem praecipuis operibus, sed quae diximus suffi¬ 
ciunt, ut Hugonem inter clarissimos viros qui hac nostra aetate humanas 
litteras, latinas praesertim, coluerunt, recensendum putemus. 

2) Omnibus quoque nota est dicendi elegantia qua Flo¬ 
rentinus poeta et scriptor lingua latina ad res quascumque usus est. Per 
otium, quasi nihil agens, tempus terebat latina quaedam scribendo, quibus 
discipulorum animos et amicorum relaxaret; et omnia ab eo, sive sermone 
sive carmine, mirifice fluebant, facili oratione et concinno verbo, omniaque 
ita Latinitatem redolebant, ut classicis scriptoribus aetatis aureae tribuenda 
censeres. Tanto enim studio et amore Hugo Henricus Paoli linguam lati¬ 
nam coluerat, ut ejus recondita mysteria facile perciperet atque exprimeret, 
ita ut inter hodiernos hujus linguae cultores re vera princeps habendus sit. 
Ita factum est ut ipse, jugi labore et quasi divina vena praeditus, in lingua 
latina usurpanda summus magister evenerit, et quaecumque ipse scriberet 
novo quodam afflatu excitata apparerent 37 , Haec altera fuit scriptoris dicen¬ 
di virtus, quae cum tertia apprime conjungitur. 

3) Fuit etiam desidaratissimus poeta Paoli amoenus et facetus 
et dicax in narrando atque in canendo. Natione et ingenio Florentinus, 


36. Amplissimam Paoli librorum et disquitionum seriem apud Marium Bonaria, in 
volumine Antidoron, Genova, 1956, pp. 34*40; cf. notulam n 1. 

37. Vincendus Arangio Ruiz et qui cum eo volumen Carminum edendum curarunt (cf. 
notulam n. 6) haec in praefatione de Hugone Henrico Paoli dixerunt: «... Non volevamo, 
infattl, che questa fioritura di carmi, usciti con tanta spontaneita della penna di uno dei 
maggiori latinisti della nostra epoca, che e insieme uomo di gusto fiorentinamente eleganti, 
corresse ll rlschio di remanere dispersa e fosse esposta, come poesia d'occasione, ad un tropo 
facile oblio. Poesia d'occasione, abbiamo detto: ch£ invero la maggior parte di questi carmi £ 
nata quasi per gioco da un fecondo e raffinato «hobby» di chi, come il Paoli, domina da gran 
signore tutto il campo dell'antichit& classica, da lia filologia al diritto, e forse appunto percid 
posslede come pochi 1‘attitudine ad alternare la severit^ della ricerca scientifica con passa- 
tempi che, nonostante Papparenza di nugae, sono autentica espressione di cultura viva e 
profonda». De natura et de pretio horum carminum laudati auctores hoc judicium proferunt: 
«...che si trattl di un'opera eccezlonale per ampiezza e qualit^: un'opera, in cui Pautore ha 
saputo servlrsi, con estrema duttilita, della lingua latina, per esprimere fin nelle minime 
«fumature i suoi pensleri ed i suoi sentimenti di uomo dei nostro secolo». 

ab urbe ubi natus fuerat hausit festivitatem illam non sine leporibus. Sed, 
licet ille festivis facetisque argumentis praestiterit, ne tamen quae scripsit 
ludos et jocos credideris; ipse enim saepe seria jocis sapienter miscebat, ut, 
ex. gr., in carmine Annorum cohortet inscripto M , in quo ipse jam senex vi¬ 
tam a se actam animo repetens tristia et laeta commemorat, quin suum un¬ 
quam adversae fortunae recordatio animum firmum frangat. 

4) Quid vero de ejusdem mira in puerorum et adulescentium institu¬ 
tione perseverantia? Quid de firmitate animi in sustinendis vitae 
molestiis? Quid de constantia in fungendis muneribus, in litteris usque ad 
extremam aetatem colendis? Ad simplices puerorum mores et varia placita 
assuefactus, eo paterna quadam voce et corde excipiebat, viam quae ad vir¬ 
tutem et litteras ducit monstrabat, benigne errores aperiebat qui solent flo¬ 
renti aetati celari, calidis et festivis verbis ad animum perficiendum urgebat, 
quin ex puerorum mentibus facile exciderent, quae ex ejus ore seria nugis 
miscendo didicissent. Ipse suis semper exemplo fuit integra sinceritate, ami¬ 
cali fiducia, dulci humanitate, gravitate digna, in suscipiendis et sustinendis 
amicitiis firmo consilio, in muneribus fungendis mira constantia. Imaginem 
sui ipsius diceres ab eo adumbratam in aureo libro De senectute, cum candi¬ 
dum senem revocat, aequalium sermonibus se delectantem, parvulis nepoti¬ 
bus aniles apologos vel fabulosas historiolas narrantem, generosa vina non 
spernentem, cafeo interdum vires levantem, ruris otia diligentem... 39 

5) Sensus hodiernae aetatis semper ante oculos habuit, 
sive aenigmata proponebat sive fabellas enarrabat sive carmina pangebat aut 
opera varia scribebat. Vetusta illa verba quae parum apta ad res novas ex¬ 
primendas videbantur ita contorsit et aptavit, ut nihil rectius, nihil aptius, 
nihil sincerius inveniri posse diceres, novis et inusitatis verbis rejectis vel 
non nisi raro et pudenter, cum necessitas cogeret, adhibitis. Sit, ex. gratia, 
carmen quo poeta Felicis Le Monnier aedes novas celebrat. In eo non rota¬ 
bile typographeum vel alia similia verba usurpat, sed puro latino fonte ty- 
pographicam machinam hac ratione fingit atque exprimit 40 : 

«Murmure producto reboat spatiosa per antra 
Machina magna fremens viribus acta suis; 

Bracchia perpetuo tollit vertitque deorsum 
Alternisque rotis itque reditque celer. 

Currens charta fugax premitur currente cylindro 
Ac raptim sucos concipit alba nigros». 


38. Annorum cohortet, cf. Carmina, pp. 3-5. 

39. De senectute, p. 60 (Editio Sansoni, 1942). 

40. Felicts Le Monnier aedes novae, vv. 17-22, cf. Carmina, p. t36-137. 

6) Opera denique Paoli si attente perspexeris, eum invenies huma* 
nissimum et suavem, dicacem sine livore, doctissimum sine supercilio, pie¬ 
tatis et litterarum cultorem, suorum semper amatorem, libertatis et justitiae 
vindicem et acerrimum defensorem, poetam praeclarum Musarum donis et 
favore cumulatum, scriptorem arte, ingenio, serena mente, linguae latinae 
usu et proprietate ab omnibus laudatum. Nihil igitur mirum si, aliquot ab- 
hinc annis, in commentariis quibus nomen est «Latinitas», inter clariores 
linguae latinae cultores aetate nostra recenseatur 41 . Neque immerito, ipse 
enim assiduo labore et ea qua pollebat peritia in latino sermone usurpando, 
id assecutus est, ut lingua latina aptior fieret ad res hodiernas exprimendas, 
immo et eam non esse mortuam comprobavit; mortua enim lingua carmina 
nulla pangit. 


Illius ergo memoriam pie studioseque servemus, qui, optime de lingua 
latina meritus, doctrina et usu eam tantopere favit coluitque, ut nobis om¬ 
nibus exemplo sit, ejusque vestigia persequentes eam quoque linguam omni 
cura excolamus, quae «ad provehendum apud populos quoslibet omnem 
humanitatis cultum est paraccomodata» 42 . 

Saimanticae, Kal. April. a. MCMLXIV. 

JoSEPHUS JtM^NEZ DeLGADO, C, M. F. 


41. Cf. «Latinitas», 8 (1960) 1?. 

42. Veterum Sopientia , AAS, 54, 1962, 130 



De Sanctae Romanae Ecclesiae Cardinalis Mel- 
chioris de Polignac, quod «Antilucretius* inscribi¬ 
tur, poemate, Lugduni Bavatorum edito 


Titus Lucretius, clarissimus ille latinitatis poeta, Epicuri doctrinam Ro¬ 
manis ostendit ejusque philosophiam, ut Ciceronis verbis utar, «Paene in¬ 
troduxit in urbem» solacium civibus praebere in animo habens quippe qui 
civilibus bellis debilitati jacerent inanique deum religioni, ut antea, haud 
fiderent: quid enim solacii caelicolae dederant? Numquid auxilii ab illis ac¬ 
ceperant quo debilitatam fidem roborari viderent? Bellorum caedes quibus 
civis civem interfecerat, homini homo lupus fuerat, patres, odio obcaecati, 
filiorum ora gladiis vel unguibus cruore effusis petiverant fidem in deos mi¬ 
nuerant vel omnino extinxerant, ne loquar de cultu deque orientalium orbis 
regionum superstitionibus quae in romanorum animis, dubio jam dudum 
-^retentis, serpere coeperant. Antiqua illa religio in paucis tantum integra 
manserat, ut anteactis temporibus quibus fratres Arvales ad deos fervide 
manus tollebant ut pacem ac prosperitatem largirentur vel Carmen Saliare 
sacerdos una cum agresti populo canebat. Animi expleri non poterant numi¬ 
ne quod in homines amore vehementique studio non flagraret; longinquum 
esse videbatur, admodum ab hominibus sejunctum eorumque res ita despi¬ 
ciens jam apparebat ut dignum non esset quod homines colerent ac reveren¬ 
tia prosequerentur. Omnia civili bello divina humanaque permixta, armo¬ 
rum strepitus atque eruor civium animos debilitaverant, homini minime 
homo fidebat, suspicio omnes invaserat, iniqua tempora, morum improbita¬ 
tem, superstitiosam religionem ubicumque dominari videres: temporum 
eventus, vehementissimae procellae instar, in omnia impetum faciebant fun- 
ditusque delebant: nam machina belli ruit deletque eundo haerentes prae¬ 
sertim civium animos. Inter tantum metum Lucretius se extollere nititur 
romanis ostendens quae sit via salutis, qua ratione ad animi tranquillitatem 
vel dxapajjia, ut Epicuri verbo utar, omnibus curis angoribusque neglectis, 
pervenire possint, quibus remediis fruendum ad assequendam intimam pa¬ 
cem quae externam aegritudinem, civilibus luctibus ortam, reiciat. Epicuri 
doctrina, Lucretii saltem sententia, animis medetur atque curas repellit tem¬ 
pore iniquo quo felicitas longe longeque abest, qua de re homini cuiquam 
in semetipso sibi est quaerenda, in eburnea scilicet animi turri unde alios 
palantes errantesque videre possit nec non omnia sibi inania comparare re¬ 
rumque potissimum potiri vehementer nitentes dum aurem per caecas tene¬ 
bras, procul «lucidis diei telis», errabundi peragrant: 

Nam veluci pueri trepidant atque omnia caecis 
in tenebris metuunt, sic nos in luce timemus 
interdum, nilo quae sunt metuenda magis quam 
quae pueri in tenebris pavitant finguntque futura. 

Hunc igitur terrorem animi tenebrasque necessest 
non radii solis neque lucida tela diei 
discutiant, sed naturae species ratioque 

Homo qui atomis, seminibus vel primordiis rerum, ita enim philoso¬ 
phus eos nuncupat, et in corpore et in anima constat (ceterum di ipsi, ut 
Epicurus sentit, nihil aliud nisi atomi sunt), in se ipso pacem quaerit ad 
beate vivendum omniaque ad rem publicam pertinentia spernit, veritus ne 
ab illis curae animique nimia anxietas oriantur: procul negotiis beatus vivit, 
«magnum alterius spectans laborem» 

non quia vexari quemquamst iucunda voluptas, 
sed quibus ipse malis careas quia cernere suavest, 

caelicolasque haud veretur, quibus autem homines omnia tribuunt: 

In caeloque deum sedes et templa locarunt, 
per caelum volvi quia nox et luna videtur, 
luna dies et nox et nactis signa severa 
noctivageque faces caeli flammaeque volantes, 
nubila sol imbres nix venti fulmina grando 
et rapidi fremitus et murmura magna minarum, 

praeterea mortem parvi ducit quia 

nil igitur mors est ad nos neque pertinet hilum, 
quandoquidem natura animi mortalis habetur. 

Et velut ante acto nil tempore sensimus aegri, 
ad confligendum venientibus undique poenis, 
omnia cum belli trepido concussa tumultu 
horrida contremuere sub altis aetheris oris, 
in dubioque fuere utrorum ad regna cadendum 
omnibus humanis esset terraque marique; 
sic, ubi non erimus, cum corporis atque animai 
discidium fuerit, quibus e sumus uniter apti, 
scilicet, haud nobis quicquam, qui non erimus tum, 
accidere omnino poterit sensumque movere, 
non si terra mari miscebitur et mare caelo, 

animam tandem, una cum atomis dissolvi ratus, affirmat: 

Post ubi jam validis quassatum est viribus aevi 
corpus, et obtusis ceciderunt viribus artus, 
claudicat ingenium, delirat lingua, labat mens. 

omnia deficiunt atque uno tempore desunt. 

Ergo dissolvi quoque convenit omnem animai 
naturam, ceu fumus, in altas aeris auras; 
quandoquidem gigni pariter, pariterque videmus 
crescere et, ut docui, simul aevo fessa fatisci. 

Atomus est rerum semen, atomis constant res: cum per clinamen in 
inane cadunt omnia effingunt, cum autem dissolvuntur pereunt corpora: res 
igitur mortales, immortales atomi dissolvuntur enim, ut, quamquam est «in¬ 
terrupta repetentia nostri», quandocumque inter se iterum coeant. Lucretii 
doctrina igitur haec homines docet: deos minime consulere humanis rebus, 
unde fit ut numinis providentia qua mundus regatur nulla existat, qua re 
hominibus sibi tantum sit consulendum; spernendam mortem quia, cum 
nos sumus, ea absit, cum advenerit, dissolutis corporis nostri atomis, num* 
quam simus; animi quam maximam tranquillitatem esse assequendam,'quan¬ 
doquidem nihil sapienti sit praestantius quam a negotiis longe longeque se 
remotum facere; in naturae studium hominibus incumbendum omniaque 
ordini cuidam ac rationi sine ullo deorum metu tribuenda; funditus delen¬ 
dam religionem («Tantum religio potuit suadere malorum») «pedibusque 
subjectam vicissim obterendam». 

Epicuri vitae ratio perducit homines, ut beate vivant (at id gaudium 
non affert), ad solitudinem (Xd$e puooac) simulque eos ad cogitandum impellit 
universum nullo deum numine, velut machinam, gubernari. Christiana Reli¬ 
gio autem deinde docebit mundum divina providentia regi mutuumque inter 
homines, amorem omnium esse christifidelium vexillum: homines, cooptati 
in nomine Domini, unum debent revereri Deum, cuius numen omnia guber¬ 
nat hominibusque, fidissimum parentem ut decet, quotidie consulit. 

Epicuri doctrina ac ratio longe discrepat ab illis quae Christiana 
Religio docet: etiam si interdum satisfacere videtur, aliquid inane ac va¬ 
cuum in animis deserit, homines in se ipsis saeptos retinet eisque non 
praebet lumen illud quod de caelo descendit, spem in alteram vitam, in me¬ 
liorem vitam quae, post corporis mortem, optimum quemque jure meritoque 
sempiterno premio decorabit: cum in Lucretii doctrina nulla resurgendi spes 
effulgeat («Interrupta repetentia nostri»; «Natura animi mortalis habetur») 
omniaque una cum atomorum dissolutione esse desinant, in christianorum 
vitae ratione spes omnino effulget nos, si de Deo Patre optime mereamus, 
ad meliorem portum perventuros, quam ob rem homo quisque non arescit 
perpendens omnia in alternis rerum vicibus dissolvi, quin etiam alterius 
vitae spe, flagranti in homines amore in dies ita revirescit ut more ipsa quae 
vitam consequitur reditus sit ad Patrem, id est vera vita. 

Quantum Lucretius a Christi doctrina abhorreat patet ex versibus poe¬ 
matis Sanctae Romanae Ecclesiae Cardinalis Melchioris de Polignac, quod 
Lugduni Batavorum, post Eminentissimi Auctoris mortem, anno millesimo 

septingentesimo duo de quinquagesimo in lucem editum curaque et studio 
abbatis Caroli d'Orleans de Rothelin editioni est mandatum nec non Bene¬ 
dicto XIV, litterarum Scientiarumque amantissimo, Romanae Cathedrae 
Praestantissime illi praesidi ac moderatori, ab -eodem abbate dicatum: 
«Quae duo plurimum, Beatissime Pater, habent apud Deum hominesque 
sanctitatis, Religio et Amicitia, ea me ad proferendum in lucem hunc Poe- 
seos foetum impulerunt, et eundem nunc commendant benevolentiae Tuae, 
Tuaeque pietati. Totum hujusce Poematis opus Religio concepit ac pepe- 
r it: haec amoenissimos splendidi ingenii lepores consecravit supremo Nu¬ 
mini; haec auctoris pectus inflammavit divino quodam afflatu ardoris, qui, 
ut in ipsius animo diuturnae vitae decursu debilitatus nunquam est, ita 
in opere vivit flagratque semper, longo tanti laboris tractu nunquam ex- 
tinctus... Sed et alio jure Sanctitati Tuae debetur pium hoc clientelae vec¬ 
tigal. Quem auctori amorem reverentiae plenum injecerant cognitae Sancti¬ 
tatis Tuae virtutes, in hujusce frontem operis alio nomine, praeter quam 
Tuo, non sineret honestari. Omnium et Naturae et artis miraculorum 
spectator elegans, sagacior etiam animorum aestimator, cum Italiam longo 
usu perspectam habere studuisset, inter plurima pulchrimae Regionis 
ornamenta nihil ipsum magis et admiratione commoverat, quam conspi¬ 
cua in Te, excellentis ingenii altitudo, prisca integritas, bonarum artium 
studium ingens, subactum litteris ac subtile judicium, tenerrima eadem et 
animosa pietas, omnes denique egregiae dotes, quas intelligenti viro in Sanc¬ 
titate Tua, patefecerat conjuncta Tecum necessitudo: quem sane maximum 
ex Transalpinis itineribus fructum retulisse sibi videbatur... Dum Tu igitur, 
Beatissime Pater, non moribus solum Tuis ac legibus, sed scriptis etiam 
purissimo Christianae eruditionis succo imbutis, Ecclesiam exornas, accipe 
testimonium hoc Sanctissimae nostrae Religioni redditum ab Eminentissimo 
Cardinali, quem amabas, ab eo quem ipse amavit nunc oblatum Tuae Sanc¬ 
titati, curasque meas velis Apostolica Benedictione consecratas. Hanc unam 
laborum is in terris mercedem toto animo concupivit*. 

Optimum Cardinalis opus, quod «Antilucretius* inscribitur, quasi sig¬ 
nificare velit se Epicuri poematis esse refutationem, per totam «litterarum 
rem publicam» magni habitum fuit ejusque fama et auctoris virtute et argu¬ 
mentorum nexu late pervagata est. 

«Quod enim in principum virorum liberis*, haec in praefatione legimus, 
«publica expectatio facit, ut eos vixdum ex incunabulis egressos multorum 
aures oculique prosequantur, eorum facta explorent, dicta omnia excipiant, 
spargantque in vulgus, affingant etiam aliquid aliquando; id in magni Car¬ 
dinalis Poemate, ex quo primum inchoatum est, evenisse mirum videri non 
debet... talis ille vir fuit, ut tot inter ejus decora vel minimum sit floruisse 
maxima gloria Poeseos: opus autem est ejusmodi, ut aliorum ejus factorum 
claritate non indigeat». Operis pretium duco, praefatione eadem usus, 

nonnulla quae ad poema pertinent referre: ex his intellegi potest quanto studio 
ac labore eminentissimus vir in opus conficiendum incubuerit: «Cum e Po- 
lonia rediens anno 1697 Abbas Poliniacus in Batavia aliquandiu commorare* 
tur, plurimis in colloquiis cum acutissimo viro Petro Baylio, sed qui in cau¬ 
sa Religionis tamquam in sole caligaret, de iis quae spectant ad Religionem 
velitatus est. Igitur incensus studio veritatis atque virtutis, concepit animo 
magnitudinem huis operis, quo Lucretium atheorum antistitem atque oracu¬ 
lum collato pede profligaret. 

Itaque paulo post in Boni Portus Abbatiae secessu seclusus a negotiis 
ac sibi redditus, quinque Antilucretii libros conscripsit. Hoc primum fuit 
rudimentum. Post quattuor annos Lutetiam reversus de iis quae chartis 
mandaverat, cum Malebranchio metaphysicorum principe communicavit. 
Is et propositum operis, et magis etiam opus ipsum admiratus, quaedam 
tamen reprehendit: id enim impune licebat apud eum, qui moneri se quam 
laudari mallet: et ex perspicacissimi Philosophi monitis, nonnulla, auctor 
ipse, emendavit. 

Vigebat tunc temporis disciplina Cartesii. Hanc Poliniacus, dum pri¬ 
mam philosophiae navaret operam adolescens, in scholas advenientem 
viderat; hanc ipse alacriter exceperat sinu, adhuc a plerisque et a magistro 
etiam suo repudiatam, ac publica disputatione fuerat magna cum ingenii 
laude tutatus.., anno millesimo septingentesimo sexto Romam a Rege mis¬ 
sus Poliniacus, ut in Tremolii jam Cardinalis locum Auditor Rotae succe¬ 
deret, suscepti laboris meditationem trans Alpes secum tulit. Nam ipse 
sibi Museum in mentis recessu condiderat omni litterarum elegantia cultis¬ 
simum... itaque in rheda, in strepitu, in ipsa turba facile secum ipse com¬ 
mentabatur. 

Postquam ab erudito viro Lancizio medico suo multa de Antilucretio 
praeclara audivisset Clemens XI, ejus ut cognoscendi copiam sibi faceret, 
ab Abbate Poliniaco postulavit: cui pluribus in colloquiis recitanti, cum 
attentas aures praeberet, vi Poeseos et latini eloquii nitore mirifice capie¬ 
batur Summus Pontifex, qui maximis virtutibus eximiam litterarum intei- 
ligentiam addiderat. Ipsi quidem placebat minus doctrina Cartesii; sed eam 
tamen quanam arte Religioni quasi ministram ac famulam auctor adjungeret, 
mirari se fatebatur... Crescebat interim opus, cum quidquid progrederetur 
auctor, in vastiorem se altitudinem ac velut profundum invehi sentiret... 
Dumque cum Epicuro proeliabatur, in ceteros etiam atheos Epicuro velut 
auxiliares arma convertebat. Spinosam igitur obiter proculcavit: in Hoboe- 
sium ex transverso impetum fecit. Quin et in causa Religionis suspiciosus, 
atque omnia tuta timens, Lockium et Neutonum perstrinxit... 

Has magno Cardinali dignas cogitationes, quas diuturnae vitae spatio 
negotiorum moles non oppresserat, non ultimus etiam morbus et proximae 
mortis afflatus excussit... cum igitut affectum dolore corpus in cubili versans, 

nihil usquam levamenti inveniret, mente adhuc integer, recordatus est carmi¬ 
num aliquot suorum... relinquebatur jam celeberrimum poema; sed cujus va. 
rias partes variis temporibus perpoliendo, dissolutas ac dissipatas in unum 
corpus revocare numquam curaverat. Hoc ut ederetur, opus erat amico, qua¬ 
lem Plinius Octavio suo contingere exoptat, «et fideli, et erudito, et laborioso, 
qui tantum curae intentionisque suscipere posset et vellet». Talem ipsi, 
blanda amicitiae conciliatrix, conjunctio voluntatum atque virtutum parave¬ 
rat illustrissimum Abbatem Rothelinum... huic igitur Cardinalis paucis ante 
obitum diebus Antilucretium, pretiosissimam haereditatis suae partem, in 
manus tradidit: ac sedulo recognitum ederet ne an supprimeret, liberum ipsi 
de tota re arbitrium permisit. Is unus recenti Virgilio pro Tucca et Vario 
fuit». 

Tum Abbas Rothelinus molestam ac difficilem operam impigre aggres¬ 
sus est: «totum poema», ne de ceteris loquar, «crebra lectione concoquere», 
«confusa innumerabilia fere addimenta, quasi disjecta tantae molis membra, 
ad quem quodque locum natum esset, in eo sic includere, ut quadrarent», 
«quaecumque exemplaria passim obierant, investigare; ea tum inter se, tum 
cum iis quae ab ipso Cardinali acceperat, comparare». Cum hoc opus admi¬ 
rabili animi sollertia Rothelinus perfecisset praestantissimoque Lambertinio 
illi dicasset, tota litterarum res publica id tam libenter accepit ut «opus 
egregium» nuncupaverit doctumque Cardinalem, vita defunctum prius quam 
in lucem editum poema conspexisset, ecclesiae senatus, praeter quam cete¬ 
ris dotibus, litteris mirifice imbutum, gloriam insignem aestimaverit. 

Poliniaci poema novem libris constat quibus Epicuri doctrinam atheorum¬ 
que Insectatur: Quintio dicantur (hoc nomine quemvis atheum intelligere de¬ 
bemus) quem hortatur ut, depositis «praejudiciis», vacuas aures rationi ac¬ 
commodet; Deum, mirum omnium rerum artificem, haud materia constare; 
omnia ab eo divinaque providentia, non casu, gubernari; numquam ad impia 
efleraque religionem impulisse: 

Tu modo non surdam nostris da cantibus aurem. 

Quid strueret, divos olim qui finxit inertes, 

Ac similes nullis; confertaque semina rerum, 

Et casu caecis inter se nexa catenis; 

Aeternas atomos quibus omnia nata garantur; 

Atque animos hominum pereuntes mortis ab ictu; 

Ipse libens aperit confidentissimus almae 

Praeco voluptatis, nulloque pudore fatetur. (I, 80-87) 

Effera tantum igitur potuit suadere malorum 
Impietas, non religio; quae prava coercens 
Corda metu, spe recta fovet; cunctisque suum jus 
Spondet, et humanas vetat obbrutescere mentes. 

Quod si ductores Danaum, Calchante magistro, 

Tentarunt fato lacrymabilis Iphianassae 
(grande nefas) classi celeres arcessere ventos, 

Ac laesum ultricis Numen placare Dianae, 

Non haec vera Dei fecit reverentia; fecit 

Caeca superstitio et vani fallacia vatis. (I, 834-843) 

At qui materiam fecit, non ille profecto 
Materia constat. Nam si constaret et Ipse 
Partibus advectis per motum ac tempora quaedam, 

Praevius huic esset motus. Simul altera causa 
Inquirenda foret, quae motum partibus illis, 

Atque situm nutu proprio, formamque dedisset. 

Per se, aut aeternus minime foret ille, sed alter. 

Atqui Principium, quo corpora cuncta creantur, 

Aeternum plane ac per se est, velut esse fateris. 

Unde incorporeum, Quinti, simul esse necesse est 
Ergo materiae Deus et moderator et auctor, 

Materia ipse caret, perituri est corporis expers. (III, 1070-1081) 

Interdum eminentissimus poeta, Lucretii secutus vestigia, similitudini' 
bus utitur, e quibus patet quanto lepore poeticas res pertractet quantaque 
dulcedine captus Poliniaci animus sempiternis Musarum alliciatur donis: 

Haud secus in silvis, ac frondes inter opacas 
Ingenitum carmen modulatur musicus ales, 

Dum fovet implumes foetus placidissima conjux: 

Nam ramo nunc ille sedens, nunc praepete penna 
Huc illuc circumvolitans, noctesque diesque 
Invigilat custos; liquida tum voce canorus 
Personat omne nemus; molli haec abscondita nido 
Suaves aure bibit numeros, oblita laboris; 

Et vix assiduae sentir fastidia curae, (III, 49-57) 

Vel ludibrio habet inanes adversariorum rationes quae ad nihil tendet 
nisi ad alliciendos, ut mimos decet, lectores: 

Egregium nunc dogma boni mirare Lucreti? 

Saepe fit, oblata rerum ut dulcedine capti 
Miremur faciles, plausuqne sequamur amico 
Qui nos decipiunt. Quales jocularia mimi 
Prodigia exercent: digitis hi namque micantes 
Attentos fallunt oculos, dum vascula tractant 
Apta dolis: fraudem velatam praepete gestu, 

Virga et voce juvant, et ubi posuere lapillum, 

Ostendant volucrem. Stupet ore ignarus hianti 
Spectator: temnat, si quando noverit artem. 

Haud aliter solers oculos auferre poeta, 

Excusso tibi debebit ludibria fuco, (IV, 461-474) 

Vel, eadem Lucretii philosophandi ratione, argumenta explanat: 

lam folia et stipulas, pappos, plumasque videmus 
Ante quidem volitare diu, quam lapsa quiescant: 

Nam vix truduntur fatis, ut diffindere possint 
Afira suppositum, levibus ludibria ventis. 

Sed condensa poros tenues, paucasque lacunas 
Intus habent; facilemque aditum luctantibus auris 
Dura negant; quare nequeunt eludere plagas 
Aetheris obnixi contra, sed tota resistunt; 

Ut pariter totis contendens viribus aether 
Ingruit, assiduo detrudens corpora pulsu. 

Hinc ferri massae praeponderant aurea massa, 

Et ferrum faxo, faxum ossibus, ossa liquori; 

Tum varii inter se distant gravitate liquores, (IV, 675-687) 

in eumque pugnat iisdem usus armis quibus Epicuri sectator Romanis osten* 
derat magistri illius cogitata qui caelicolas contempserat tantaque vi perse¬ 
cutus erat ut, eorum potestate pedibus subiecta, nihil aliud esse, praeter 
quam superstitionem, relligionem ostenderit deosque, longe ab hominibus 
longeque remotos, sollertes rerum, quae sub oculos cadunt, haud esse artifi¬ 
ces, cum mira quae admiramur supremi numinis ingenio sint tribuenda: 

Vidimus et species viventum animataque regum; 

In quibus est operis major solertia, mentemque 
Arguit artificem doctus labor: unde parentem 
Esse Deum pariter vocalia mutaque clamant. (VII, 5*8) 

Poliniaci poema, ut supra, novem constat libris quibus auctor doctri¬ 
nam explanat suam in Lucretium et in Atheos qui, Dantis Aligherii ut ver¬ 
su illo utar, «l'anima coi corpo morta fanno». Operae pretium esse existimo 
unius referre libri argumentum quo manifestius pateat quam multa doctrina 
et ad litteras et ad scientiam pertinenti doctissimi Cardinalis opus redundet 
quantaque diligentia adversarios retundendos persequatur. 

Ex ipso volumine quod Lugduni Batavorum, Typis Eliae Luzac, Jun., 
anno MDLLXLVIII in lucem editum est, argumentum quod primum librum 
praecedit, exempli gratia, refero: «Proponit quid hoc opere sit acturus: divi¬ 
nam sapientiam invocat. Quintium, quo nomine quemvis Atheum intellige, 
hortatur, ut, depositis praejudiciis, vacuas aures Rationi accommodet. Tum 

patrocinium Religionis adversus voluptatem aggressus, ostendit institutum 
Epicuri de subvertenda religione, et unice colenda voluptate, esse amicum 
libidini ac sceleribus; at moribus, humanae societati, virtuti et rationi in¬ 
festum. 

AdversusEpicuri defensores ostendit, eum non in virtute voluptatem, 
sed in voluptate virtutem positam velle; eversaque religione, eversam simul 
ab Epicuro esse regulam omnem, non virtutis solum, sed etiam veritatis. 
Suffragantem Epicuro Hobbesii de iustl origine sententiam obiter refellit. 
Concludit doctrinam Epicuri de voluptate exitiosam esse et insanam. 

Voluptatem cum Religione comparat, ostenditque a Religione demum 
petendam esse veram tum in hac vita, tum in futura felicitatem. Victa vo¬ 
luptate, concludit Athei interesse plurimum, Deum, an sit, investigare. 

Antonius Pagano 



ITER DANTIS IN DEUM 

PURGATORIUM 

CATO UTICENSIS 

Purg . c. I, vv. 19-136 


Sub Legis imperio 
sursus in lucem et libertatem 

Piscibus obductis, orientem sola coruscans 
implebat risu stella quae amare docet. 

Lumina sed volvi, quatuor nova, cognita priscis 
jam patribus tantum, dextera signa tuens. 

Quam gaudere polus mihi creditus! O viduata, 
illis namque cares, arctica terra, focis! 

Dum paulum versi. Currus decesserat unde, 
respectant oculi limen Hyperboreum, 

grandaevum quendam prope vidi, adeoque verendum 
ut mage sit nullus dignus honore pater. 

Canens barba, comae similis, prolixa fluebat, 
in pectus bifida dulce fluente coma. 

Quattuor illa senis lustrobant lumine vultum 
sidera sancta, velut sole micante datur. 

«Qui fugere audetis, fluvio caecisque latebris 
adversis, Erebi vincula perpetui?» 

intonuit, movitque caput plumasque decoras. 

«Quo duce venistis? Quidve lucerna fuit 

egressis furtim vobis e nocte profunda, 

qua Inferni semper vallis et unda nigrant? 

Frangere lartareas leges! an forte novato 
numine, damnati tangitis arva mea?» 

Tunc nutu et manibus, tunc me premit ore Poeta: 
illius ante pedes prociderem reverens. 

«Dant» ait inde, «preces dominae venientis ab alto 
hoc iter hunc, memet subveniente, sequi. 

A te nostra tamen retegi si vera jubetur 
condicio, flector protinus imperio. 

Funeris hic expers: ot demens, jam prope funus 
ex vacuo barathri margine pronus erat. 

Utque ideo traherem, dixi, sum missus ad illum; 
congruit et nobis, haec nisi, n ulla via. 

Mecum adiit penitusqUe reos, aditurus et omnes 
qui scelus omne tua sub dicione luunt. 

Me memorem, longumque nimis, sacra quomodo tandem 
istius adjutor limina contigerim; 

de summo virtus descendit provida caelo, 
unde licet pateant vox faciesque tua. 

Sis bonus et faveas: libertas quaeritur illi, 
scandenti tantam corde inhiante viam: 

libertas, qua nil est umquam carius, ut scit, 
ne juga iniqua ferat, vivere qui refugit. 

Tu nosti, fu, pro hac Uticae, quae clare resurgent 
membra die magna, sternere dulce ratus. 

Non Acheronta fuga perrupimus: hactenus huic Mors 
parcit enim, Minos nec mea saepta tenet. 

Mi locus est ubi nunc oculis tua Martia castis 
lucet et orat adhuc Sit tua, sancte senex; 

ejus amor septena, precor, percurrere regna 
det nobis sceptro rite subacta tuo: 

de te, munus ei, me grata referre juvabit, 

ni te quin celebrem subter Averna negas». 

«Tam jucunda meo fuit olim Martia cordi 

ut quidquid cuperet, quidquid et usque, darem»; 

is tunc respondit verbis affatus amicis: 

«cum, sed enim, vivat flumine clausa malo, 

pectora ne moveat mea motibus amplius ullis 
lex, ibi quae viguit me egrediente, vetat. 

Diva tamen mulier si te regit, hoc satis esto: 
desine plura loqui; nil opus illecebris. 

Nunc abeas igitur; fretus moderamine tali, 
dux comiti addictus denique perge viam. 

Al prius hunc levi fas est praecingere junco; 
et fac os mundet sordida tota lavens: 

nam fuscis oculis primum spectare ministrum 
haud decet angelica de legione datum. 

Insulae in imis huic, sinuata ubi litlora circum 
verberat extremum mobilis undo latus, 

sunt junceta super limum diffusa palustrem: 

non ibi frondescens crescere planta potest, 

cortice nec duro quaevis arbusta rigescunt, 

quandoquidem nequeunt ictibus annuere. 

Dein alia redditus; vos jamque docebit ad altum 
sol oriens levius carpere montis iter». 

Dixit et e visu in tenues evanuit auras; 

atque ego qui steteram curvus humi genibus, 

surrexi, tacifusque meo fidensque poetae 
accessi propius, luminibusque rogans. 

«Me sequere» is monuit; «retro cedamus oportet 
hac qua declivis vergit ad ima locus». 

3am matutinum caelum sublustre rubebat 
aurorae afflatu, mox subeunte die; 

aequor et ante procul liquidum trepidare marinum 
cernere erat fluctu candidiore micans. 

Nos mutum soli campum peragrare, velut qui, 
quoad rectam repetat, computat ire nihil. 

Cum pede constitimus soles ubi rescidus umor 
distrahit et venti flamine purus adest, 

expandit palmas meus ille magister et ambas 
suaviter in molli gramine tinxit aqua. 

Nota paterna mihi fuit hinc studiosa voluntas 
porrexique genas multa madens lacrimis; 

tectus et inferni picea caligine mundi, 

priscus in offenso canduit ore color. 

Desertum litus tunc cepimus aequora juxta 
non ausis umquam post remeanda viris: 

tendere namque nefas, redeundi ot nulla potestas. 
Heic me praecinxit, numen ut ante sacrum 

jusserat. O miruml m odo rursus, vellitur unde, 
a fibris alacris virgula subsiluit. 

ANGELICUS NAUTA 

Purg., c. II, vv. 1-51 


Alae candidae et Umbrae 
transvolantes mare 


3am sol Hesperias lambebat cernuus undas 
et Nox, opposita de regione rotans, 

cum Librae stellis ab litore Ganqis abibat, 

W 9 

quas orto properat linquere solstitio; 

orbe et in adverso Solymis Aurora nitebat 

cana prius, rubra post, denique flava comas. 

Nos peragrabamus mare juxta, sic iter ut qui 
pendens, corde volat, corpore sistit adhuc. 

Ecce, velut crasso stagnante vapore rubescit 
aequor ad occiduum Mars ineunte die, 

paruit —o iterum videam!— levis aequore fulgor, 
mobilis ut nullum par genus alituum. 

A quo cum, dubium, paulum mea lumina flexi, 
grandior est factus perspicuusque magis. 

Mox et utrimque dein quid nescio claruit album, 
albus item subter prodiit inde color. 

Duxque nihil, nec me quaerentem certa moratur, 
quoad ala est visum candor utrimque prior. 

Hinc, ubi cernenti manifestus nauta refulsit; 

«Nitere» clamavit, «nitere humi genibus! 

Angelus ecce Dei: dabitur jam saepe supremi 
hos Regis famulos visere: junge manus! 

Carbasa vel tonsas, humanas neglegit artes, 
remigio alarum, conspice, fulmineus. 

Sublime arrectis pertractans aera pennis 

non mutabilibus transvolat Oceanum». 

Ales divinus super his grandescere forma 
et propior fieri, gliscere luce simul: 

quo deflexi oculos, mortalia namque propinquum 
tantum ferre jubar lumina non poterant. 

Appulit is, tetigitque solum quae nil gravis undis 
cymba, sagitto velut, caerula transierot. 

Exstabat tacitus, rutilo sed fronte beatus 
extrema in puppi portitor aetherius; 

plurimae et intus erant Animae psalmumque canebant 
plebis Hebraeorum de reditu in patriam. 

Nec mora: nam simul ac super Umbras signa Salutis 
in Cruce describens extulit ille manum, 

hinc cupidae optatum trepidant contingere litus, 
hinc iter is rediens ingeminat volucer. 

Joannes Ambrosi 

IN AERIPORTU - II 

(cfr. iasc. sup. 186, p. 305-313) 

i 

10. Gubernator 4 sedet in cellula, gubernaculi rotom 42 moderolur, motoria 
inspectat; deinde per curriculum 43 aliquantum decurrit, postea avolat 44 a terra, 


41. Gubernator [piloto - pilote - 
pilota]: Mariano, Badellino, Bacci ha¬ 
bent: «gubernator, rector», Candida¬ 
tus Lat., 2 (1929) 36: «gubernator»; 
Cognasso: «(vir) volatus peritus; aero- 
planiga». —Quam vocem (aeroplani- 
gam) proponunt aut usurpant Lurz 
(Soc. Lat., 11 (1943) 6; 17(1952) 7); 
Capellanus-Lamer, Sprechen Sie La- 
teinisch? 11 , p. 102; Tempini (Manuale 
di composizione lat. 2 , p. 66); probat P. 
C. Eichenseer (in epist. die 28 m. 
aprilis a. 1964 data). Capellanus-La¬ 
mer et alii vocem effictam volunt et 
eodem exitu desinentem atque in 
aur-iga: aeroplan-iga. 

42. Gubenaculi rotam [volante - 
volant • volante]: simili ratione ac de 
curru automobili Holzer in Alma Ro¬ 
ma, 25 (138) 98. Gubernaculum tan¬ 
tum adhibere non expedit cum in 
cauda «gubernacula directionis et 
profunditatis» inveniantur. —Aucto¬ 
res ita latine vocem volante vertunt: 
Bacci: «rotula moderatrix; guberna¬ 
culum»; Zenoni: «axis volubilis»; 
Cognasso: «orbis ductionis; volubilis 
rota; rota motoria»; Badellino: «gu¬ 
bernaculum; rotula»; Mariano: «vo¬ 
lubilis, motoria rota»; Dumaine: «or¬ 
bis ductionis», 


— Adhibe «rotam gubernaculi, ro¬ 
tam moderatricem»: hac enim aerina- 
ves reguntur. Neque omnino reicien* 
da videntur «verticulum, verticillus» 
(cfr. Candidatus Lat., 2 (1029) 36; 2 
(1929) 70), nam ex ipso vocis etymo 
«verticulum» id significat 'quod ver¬ 
titur vel quo aliquid vertitur', et di¬ 
citur de instrumento «quod fuso ad¬ 
hibetur ut facilius vertatur» (cfr. 
Forcellinium, s. v.). 

43. Curriculum [pista - piste - 
pista]: Zenoni: «curriculum»; Maria¬ 
no: «gyrus; curriculum; semita»; Ba¬ 
dellino: «curriculum; stadium, gy¬ 
rus»; Bacci; (s. v. pista d' atterraggio, 
p. di lancio): «campus in quem veli¬ 
voli descendunt; campus velivolis 
sustollendis; gyrus ad volatum». — 
Teneamus curriculum, quod etiam di¬ 
citur 'de spatio et loco in quo curri¬ 
tur'; et gyrus, qui translato sensu 'de 
loco dicitur quasi in circuitum duc¬ 
to' et de aliis (cfr. Cic. Orat., 3, 19, 
70). —A voce «viale» (cfr. Candida¬ 
tus Lat., 2 (1929) 36) aptius abstine¬ 
bimus, cum «vialis, e» sit tantum 
'quod ad viam pertinet'. 

44. Avolat [despegarsej: ve( 
«evolat»; ipsam tamen avolandi ac¬ 
tionem, qua a terra paulatim 

denique iter aerium 45 praeslitutum conficit. Apud omnes fere gentes tramites 
aerii 46 constiluti sunt, quibus vectores ab una in aliam civitatem aut nationem 
celerrime perducantur. 

11. Hydroplana in mare desiliunt seu aequorantur 47 ; aeroplana autem terram 
capiunt 48 . Cum vero casus fortuito evenit, decidiculum 49 parant ceronautoe 58 et 


aerivehiculum disjungitur, rectius 
verbo <divolandi> exprimeretur (cfr. 
Candidatus Lat., 2 (1929) 36), sed 
nullo, ut videtur, comprobatur latini¬ 
tatis scriptore. 

45. Iter aerium Ivuelo]: saepius 
a P. E. Jov6 (Alma R., 13 (1926) 95- 
96) usurpatur: De novis itineribus ae - 
reis: «iter aerium Matrito • Manilam 
adoriebantur». 

46. Tramites aerii [irnea airea - 
aerolinea]: aliquando certa et consti¬ 
tuta itinera aeria notari oportet qui¬ 
bus Societates vectores ex una in 
aliam regionem transferunt: eaque 
certa, itinera tramites aerii appellari 
possunt. «Trames» autem est 'semi* 
ta transversa et minus frequens et 
iter compendifaciens» (Forcellini, s. 
v.); dicitur etiam de quacumque via; 

et nulla sane via velocius et rectius 
\ 

in locum venitur quam navigatione 
aeria. — Bacci: «aerium iter; aerona- 
vium iter; velivolorum iter». Voce 
vero «commeatus aerius», quam etiam 
proponit Badellino (s. v. Piccolo lessi- 
co), id exprimi potest quod vulgo di¬ 
cimus pasillo aireo, cum de re militari 
agatur. 

47. Aequorantur famararj: 
apud omnes gentes novari opus fuit 


voca bula quae ad navigationem ae¬ 
ream spectant, in his etiait} quae ad 
hydroplanum; in Hispania vulgare et 
tritum est jam verbum amarar, quod 
ut latine interpretaretur P. E. Jov£, 
verbum <aequoror>* procudit (cfr. Al¬ 
ma R., 13 (1926) 96). 

48. Terram capiunt [aterrizarj; 
dic etiam: «terram attingere, in ter¬ 
ram prosilire». 

49. Decidiculum / paracaidas - 
parachute - paracadutej: quam vocem 
ita latine scriptores interpretari co¬ 
nati sunt: Cognasso: «retardator (!), 

» 

instrumentum casibus retardandis»; 
A. Bini (L'uso vivo della lingua lat., 
Vallechi, Firenze.p.65): «(instrumen¬ 
tum) casum retardans»; G. Lurz 
«(S oc. Lat.. 11 (1943); 18 (1952)'6): 

«desultorium»; Juventus (24, 10, 106; 

• 

25, 10, 93) Soc. Lat.: «umbella pen¬ 
silis»; Badellino: «umbraculum quod 
casum per sublime moderatur; um¬ 
braculum»; Bacci: «lapsus modera¬ 
men; umbella; de caelo labentium tu¬ 
tamen, tutamentum, tutaculum»; 
«umbella adapertilis, u. salvifica; teg¬ 
men salvificum» (Genovesi). Candi¬ 
datus Lat., (2 (1929) 36), Pal. Lat., 
(22 (1952) 156): « decidiculum»; de 
qua voce J. Holzer (ibid.): «Pro para• 


* •Aequorari ab aequore novaveram, idque in forma quidem deponenti, quae, ut asserunt 
Grammatici, apud Graecos voci mediae respondent. «Aequor* autem, ait Forcellinius, inter 
'dum dicitur de planitie terrae seu agrorum, saepius de mari. Aequorari igitur vocabulum 
mihi sonat quasi: «ad planitiem terrae seu agrorum» et magis «ad mare se recipere» (E. 
Jov£, C. M. F.). 


i 

vectores, et ex aerio vehiculo in aere se demittunt; ac decidiculo aperio, per aera 
enavigant usque dum terram attingant. Videte illum militem qui experimenti causa, 
decidiculo usus, in aerodromum placide descendit. 

12. Aliquando certamina 51 velocitatis in patria aut infer nationes proponun¬ 
tur, et qui summum attingunt 52 praemio munerantur ac summo honore habentur. 

13. Quae omnia perscienter loannes explicavit; et jam ex aeriportu disce¬ 
debamus cum quidam navigationi aeriae praepositus accessit nosque humaniter 
salutavit. Quem pueri, curiositate compulsi, sponte adierunt eumque interrogave* 
runt num alia essent aeronavium genera, nam de novis inventis audierant. Qui 
consistens parumque quasi secum cogitans, «Ita sane, pueri, inquit, sunt et alia 
aerivehicula quae cognoscatis oportet. Sunt aerinaves giganteae 53 —quibus ali¬ 
quando quadringenti milites comportentur—, et nutrices 54 , quibus minores 


caidas «decidiculum» haud inepte no¬ 
vasti. Eq uidem per litteras Lurtio 
Monacensi «umbellam desultoriam», 
sed pro copiis instrumento illo lap¬ 
sum et casum retardante ac moderan¬ 
te e caelo per aera in terram descen¬ 
dentibus «copias desultorias» feci. 
Neque me fugerat adjectivum «de¬ 
sultorius» cum equite conjunctum 
jam pridem in usu fuisse, ut hussarus 
significaretur. Ita fit ut adjectivo quod 
est «desultorius» aliquid ambigui in¬ 
sit. Quapropter decidiculum in hor¬ 
reum meum condam et a «decidiculo» 
per derivationem fingam «decidicula- 
rius». 

Vocabula ab scriptoribus propo¬ 
sita rem apte definire non videntur; 
explicant quodam modo, ita tamen 
ut his vocibus similes res significari 
possint. —Desultorium et decidiculum 
ex omnibus mihi probabiliora viden¬ 
tur. «Desultorium» tamen a Holzerio 
posthabitum est; nosque hac voce 
appellavimus quod hispanice dicimus 
trampolin (cfr. Pal. Lat , 28 (1958) 
286). 

Quod autem ad ipsam vocem, no¬ 
vam equidem fateor, sed haud dissi¬ 


milis est quam plurimis antiquitate 
probatis: «cub-i-culum, offend-i-cu- 
lum perpend-i-culum, veh-i-culum, 
redim-i-culum, admin-i-culum, curr- 
i-culum, discern-i-culum, divert-i- 
culum»; igitur et decid-iculum a verbo 
«decid-o»; sunt et similia multa: «tu- 
ta-culum, obsta-culum, recepta-culum, 
ora-culum, specta-culum, suscenta- 
culum», cet. 

50. aEronautae [tripulante aereoj: 
simili sensu atque in navegatione ii 
in primis designantur 'qui in navi 
adhibentur ut eam agant'; qui sensus 
saepe erit retinendus; vectores vero 
seu viatores aereos eos nominamus 
'qui iter agunt'; quos tamen —ut apud 
nos— aliquando «aeronautas» appel¬ 
labimus. 

51. certamina [concurso, raidj: 
«certamen» est 'contentio inter duo 
vel plures de re aliqua dijudicanda 
et primo tribuenda'; dicitur in primis 
de ludis. 

52. SUMMUM ATTINGUNT (batir cl 
record]. 

53. aErinaves giganteae [avidn 
gigante]: translato sensu giganteus ad¬ 
hiberi potest. 

ALIAE VOCES 


suburra, ae 

lastre 

campus navigationis atreae 
statio, onls 

atrodromus, i; atriportus, us 

campo de aviacitn 

conjungere 

embragar 

disjungere 

desembragar 

alae, arum 

planos de sustentacidn 

avolatio, onls 

despegue 

stationem facere 

hacer escala 

retinaculum, t 

torre de amarre 

deflectere 

virar 

deflexio, onls 

viraje 

classis atrea 

flota aerea 

casus, us 

catdstrofe 

consilium supremum aerlaeclassl praepositum 

ministerio dei aire 

administer ab atria classi 

ministro dei aire 

atriae classis praefectus 

comandante de avtactdn 

volare 

volar 

conscendere aeroplanum 

subir al avidn 

locus tenuioris atris 

bache 

praecipitem se ferre in 

tirarse en picado 

atroplanum ad perpendiculum aggrediens 

avi6n que bombardea en picado 

atrlnaves inter se collidunt 

aviones que chocan 

incursus atroplanorum 

tncursidn aerea 

verberare (confringere, quatere) pyrobolis 
(globis igneis) 

bombardear 

aerivoloe, dum in aere volant, benzina 55 replentur, ef quae insectantes oerivolas 
porlant. Sunf ef aeroplana confraria vi propulsa, id est aeris hausforia 56 , quae so¬ 
norum limitem superant 57 , ef quae dicuntur arces volantes 58 et praegrondia illa 
castella volantia 59 , ut Boeing-29. 

14. Ex quibus peritissimi viri, multa diu experti, confinxerunt missilia volan¬ 
tia 60 —ut illa Germanorum pyrobola VI et V2, et alio nuper parata—, et satelli¬ 
tes artificiales 61 —in quibus Sputnikium, Echo, Tiros, Cosmos, Explorofor—, et ra- 


54. (aErinaves) nutrices [avidn 
nodrizaj: «nutrix» saepe per transla¬ 
tionem adhibetur. 

55. benzina [bencinaj: cfr. Pal. 
Lat., 29 (1959) 87; ubi proponitur 
benzina; ab aliis vero benzinum et ben- 
zinium. 

56. aEroplana contraria vi 

PROPULSA, ID EST AERIS HAUSTORIA 
jreactor, avidn a reaccidn - velivolo a 
reazzione]: de his Card. Bacci: «aero- 
navigium inversa, contraria vi pro¬ 
pulsum; aeronavis inversa erumpen¬ 
te vi propulsa»; quae tamen circum¬ 
locutiones Amadeo Pacitti minime 
placuerunt (cfr. Pal. Lat., 27 (1957) 
212; 28 (1958) 293) et proposuit aeris- 
hauritorem; cui respondi: vocabula in 
-tor et -trix exeuntia a supino progig¬ 
ni; cum autem supinum verbi hau¬ 
riendi sit haustum —quanquam in 
posteriore latinitate hauritum inveni¬ 
tur et inde S. Augustinus hauritorium 
dixit— cl. Professori Pacitti suasi ut 
propositum verbum in aerishaustorem, 
aerihaustorem verteret; eaque motus 
ratione in superiore fasciculo, p. 309, 
aeroplanum aerishaustorium dixeram, 
cum haustor et ab hoc deducta vox 
haustorius praestantiore latinitatis no¬ 
ta insigniatur. Vocis tamen confor¬ 
matio iterum expendenda est atque 
ex his quaenam sit aptior deliberan¬ 
dum: 


aSrishaustor, airihaustor, aeris haus¬ 
tor, aerishauritor, airihauritor, airis hau¬ 
ritor, aeroplanum aerishaustorium, aeris 
haustorium. 

57. SONQRUM LIMITEM SUPERANT 
[superar el muro dei sonido, volar con 
velocidad supersdnica, superar la veloci - 
dad dei sonidoJ: cfr. A. Pacitti, Pal. 
Lat., 27 (1957) 212): «Nonne jam 
ipsum rerum sonum velocitate supe¬ 
raverunt aeriae apud nos citissimae 
machinae illae, quae aerihaustores dici 
possunt...? 

58. ARCES VOLANTES [fortaleza vo¬ 
lante]: cfr. Pal. Lat., 20 (1950) 130, 
ubi arcem volitantem proposui. 

59. PRAEGRANDIA CASTELLA VO¬ 
LANTIA [superfortaleza volante]: «cas¬ 
tella» per translationem dicuntur res 
et loca maxime munita: dic etiam, si 
placet: gtganteae arces volantes. 

60. MISSILIA VOLANTIA / proyeCttl, 
bomba volante]: «missile» est 'quic- 
quid est ad mittendum, ad jaciendum 
aptum’. T. Livius (1, 43, 7) classes 
centuriasque ex censu describit et in 
quinta classi recenset eos qui «fun¬ 
das lapidesque missiles secum gere¬ 
bant.» 

61. SATELLITES ARTIFICIALES / SO■ 
telite ortificial]: «Nostri temporis as- 
tronomi satellites appellant quinque 
planetas, qui circa Jobis orbem, et 
octo, qui circa Saturni sphaeram vol- 

dios pyrios 62 , et illas astronaves 65 , quibus cosmonautae terram circuierunt qui¬ 
busque itinera interplanetaria 65 parant ut tandem in lunam prosiiiant 66 . 

Quisnam vestrum in lunam anno 1970 cosmonauta avolare cupit»? 


vuntur» (Forcelljni, s. v., II, 1) Qui 
nunc artificialiter terram circueunt 
«satellites artificiales* vocantur. Ad¬ 
jectivum artificialis , e adhibet Quinti¬ 
lianus (Inst. orat. 6, 4, 4; 12, 8, 14; 
5, 1, 1); dic etiam: «artificiosus* 
(Cic.); «arte factus». 

62. radios pyrios [cohetc]: cfr. 
Badellino, s. v. razzo; qui «radii» 
iidem saepe sunt ac «missilia volan¬ 
tia *. 

63. astronaves [ astronavej : ut 
supra diximus, ad latinitatem pro¬ 
pius accedemus si has aerias naves 
appellemus «astrinaves» 


64. cosmonauta e [cosmonautaj: 
recens et optima vox. 

65. itinera interplanetaria 
[viaje interplanetariol: planetarius, id est 
astrologus, usurpatur a D. Augusti¬ 
no; et necessitate compulsi non est 
cur ab ad/ectivo interplanetarius absti¬ 
neamus; cfr. «interfinium » (Isid., 11, 
1, 48), «interordinium* (Col., 4, 14, 
2), «intermundia» (Cic. Fin. t 2, 75; 
Nat. d 1. 18), «intermuralis» (Liv., 
44, 46, 1), «interspatium» (Tert., 
Orat., 20), «internundinum, inter¬ 
scalmium, interscapulum», cet. 

66. in lunam prosiliant falu~ 
narj. 


JOSEPHUS M.° MIR, C. M. F. 



PER ORBEM 


De certaminis Vaticani VII exitu lectores certiores facimus. — Cer¬ 
tamen Vaticanum, quod singulis annis Romae rite celebratur, ritu hoc anno 
sollemnissimo a. d. quintum Id. April. indictum est, cum dies comme¬ 
moraretur quo abhinc decimum annum Joannes Baptista Montini —nunc 
Romanae Ecclesiae Pontifex Maximus— vicem Pii XII emortui gerens, pu¬ 
blico huic affuit certamini. In Curiam Riariam, ubi certamen habitum est, 
decem Emmi. Patres Cardinales convenerunt, ex quibus memoratu sunt 
digni Emmus. Cardinal. Josephus Pizzardo Sacri Consilii Seminariis et Stu¬ 
diorum Universitatibus praepositi Praefectus, Emmus. Benedictus Aloisi 
Masella, Praefectus Sacri Consilii Sacramentorum disciplinam moderantis et 
Emmus. Antonius Bacci. 

In primis subselliis praemio insigniti assidebant, Solemnis Certaminis 
Vaticani renuntiationis hic fuit index: 1— Oremus pro Pontifice. Quem can¬ 
tum quattuor vocibus mixtis Chorus Polyphonicus Romanus mira arte con¬ 
cinuit; 2— Publica praemio laureatorum renuntiatio a domino Amleto Ton- 
dini habita; 3— Cantate Domino (cantus quattuor v. m. expressus); 4— De 
Romanitate S. Leonis Magni disputatio a cl Croce G. enodata; 5— O bone 
Jesu (cantus quattuor v. m.); 6— Solemnis victorum renuntiatio a domino 
R. Massiglio facta, quam secuta est solemnis praemiorum distributio; 7— 
jubilate Deo (cantus quattuor v. m. expressus). 

Sub prolusionis finem, dominus A. Tondini telegramma a Smo. Papa 
nostro Paulo VI missum legit, quo primo certamine Vaticano Romae cele¬ 
brato se prolusionem habuisse memcrabat. Quod telegramma, omnes ex 
subselliis assurgentes, maximo plausu exceperunt. 

Ex ordine poetarum honestati sunt cimi, viri Josephus Morabito ob 
carmen quod Humana sedes inscribitur, Olynthus Pasqualetti cujus poemati 
est titulus Raeda automataria; ex ordine scriptorum solutae orationis pri¬ 
mum praemium adjudicatum est Gabrieli Nepi commentatione cujus est no¬ 
men Docti furor arduus Lucretii, alterum «ex aequo» Josepho Morabito ob stu¬ 
dium Remoti temporis memoria et Sophiae Brianza cujus opus est Quomodo 
Franciscus Petrarca in carminibus italico sermone compositis rerum naturam senserit 
atque effinxerit. Mentione honorifica dignum aestimatum est opus cui est no- 
men Utrum contemnendae an admirandae fornicae sunt, ab alumno Othone Can¬ 
tore scriptum. 

Omnibus competitoribus qui hoc Certamine Vaticano VII victores eva¬ 
serunt vel laude sunt decorati, ex animo gratulamur. 

Certamina celebranda. — Institutum Studiis Rcmanis provehendis. 

clarissimo Petro Romanelli praeside, omnibus latinae solutae orationis culto¬ 
ribus — ubique terrarum sunt— Certamen Capitolinum XVI proponit ut 
nobilissima ingenia concertatione adhibeant quod alma Roma sit dignum. 
Scriptores aemuli quinque libellorum exemplaria mittant ad 

Istituto di Studi Romani —Ufficio Latino— Piazza dei Cavalieri 
di Malta 2, — Roma. Tempus scriptorum mittendorum a. d. XVIII 
Cal. Febr. proximi anni producitur. 

% 

—Consociatio Hispanica litteris classicis fovendis, certamen nationale 
instituit ut praemio donet eos qui a die 30 mensis Septembris thesim ad 
lauream vel ad licentiam consequendam, lucubrationem legerint. Necesse 
est ut scripta seu argumenta ad praemium obtinendum de rebus sint classi¬ 
cis. Duo sunt certaminis praemia: alterum —quinque milia pesetarum— quo 
thesis ad lauream optima donabitur; alterum —duo milia pesetarum— quo 
th esis illa ad licentiam decorabitur quae a judicibus praestantissima omnium 
habita sit. Tempus ad scripta mittenda aptum pridie Cal. Octobres hujus 
anni exibit. 

Dies commemorationis digni. — Cum proximo anno 1965, decimum 
nonum centenarium a Senecae morte agatur, Cordubae coetus constitutus 
est, quo moderante, commentationes seu colloquia habebuntur, quibus haec 
sunt nomina: Balbi eorumque tempus , Seneca adhuc apud nos vivit, Aurelius Pru¬ 
dentius et romanitas christiana. 

—Universitas Cantobrigiae nummum incudit qui haec verba habet in¬ 
scripta: <A. /. B. Wace bAemorial M edal», illius viri memoria qui clarissimus 
fuit archaelogus atque versatissimus in rebus antiquae Graeciae investigan¬ 
dis. Qui numus quotannis adjudicatur optimo € Classici Tripudis» alumno. 

—Universitas Genavensis rite celebravit quinquagesimum annum post¬ 
quam peritissimus grammaticus Ferdinandus Saussure e vita discessit. 

Antiquitas classica viva redditur. — Nostra ipsa aetate, qua honestae 
litterae apud plurimos —momenti et virtutis harum litterarum parum aesti¬ 
matores— minimi ducuntur, technici cinematographi oculos in historiam et 
mithologiam classicam converterunt ut septimi artis amatoribus aliquid dig¬ 
num novumque praeberent. En pellicularum index quae nuper evulgatae sunt: 

— Taenia cinematographica cujus est nomem Imperii Romane casus quae¬ 
que plurimis cinematographis Europae expressa est, maximis laudibus a pe¬ 
ritis est cumulata. Argumentum enim magni esc momenti cum de extremis 
annis 9aeculi II post Ch. n. agatur, quo imperator Commodus Marci Aurelii 
filius cum mediocriter Imperium administraret, occasionem praebuit ut Im¬ 
perium Romanum prolaberetur. Theatralis apparatus, bella, multitudines, 
res musica, dialogi summum praebuerunt oblectamentum iis omnibus qui 
pelliculis, quae ad genus Romanum pertinent, trahuntur. 

— Omnes Giaecae linguae cultores Cretensis Minotauri fabellam cog¬ 
noscunt, qui quotannis perplurimas virgines saevissime vorabat. Theseus 
vero Athenarum rex monstrum tandem interfecit. Qua fabella technici nixi, 
pelliculam excogitarunt quae ex se simplex puerisque apta, arte scaenicae 
saltationis, colore, musica aliisque rationibus ornata omnes magnopere movet 
et juvat. 

— Aliae sunt pelliculae quae antiquitatem classicam redolent quaeque 
superiore anno expressae sunt: Phaedra quae Euripidis tragoediam imitatio¬ 
ne consequitur; Caesari regina seu historia de Aegypto anno L a. Ch. n. cum 
Cleopatra Ptolemaei filia regno potita est; Thessaliae gigantes: qua pellicu'a 
Jasonis navigatio aurei velleris occupandi causa narratur; adde etiam taenias 
quae inscribuntur Ilii bellum; Septem Lacedaemonii, Spartaci filius, Cleopatra. Ex 
quibus pelliculis, cum de re mithologica, de bellis, deque historia ad classi¬ 
cam aetatem pertinentibus agatur, ratfonibusaue hodiernis sumptuosae, 
magnificae reddantur, maximam espectatores voluptatem capturos pro certo 
habemus. 

— Barcinone a scaenica societate *Lope de Vega» nomine in scaenam pro¬ 
dita est fabula quae Caligula appellatur. Auctor cimus, vir Albertus Camus 
litteris doctissimus postquam in Caligulae historiam a Suetonio scriptam 
penitus descendit, tyrannum vi tanta ornatum nobis offert ut Suetonii des¬ 
criptionem superasse videatur. 

— Fictor Catalaunicus cui est nomen Icsephus M. Subirachs, formam 
nuper ex ligno fecit, quam Polyphemum inscripsit. Ansam vero praebet ut 
visentes in errorem inducantur; nam non monstrum illum Neptuni filium 
quod unum tantum oculum in media fronte habebat, sed instrumentum ef¬ 
finxit duobus lignis —igni infuscatis— constans, quibus aereus oculus ap¬ 
tatus est. Videtur ergo magis quam signum mithologicum, quod ad Graecos 
refertur, idolum Aegyptium vel «totem» Africanum. 

Venus a Melo iter in Japoniam facit. — Nemo est qui de signo illo 
venustissimo, Venus a Melo nomine, non audierit; quodque in insula Melo 
anno 1820 inventum, in Museo quod inscribitur *Louvre> servatur. Hoc 
ergo simulacrum cujus alumnus Scopas artifex fuisse creditur, navi vapce 
impulsa in Iaponiam transportatum est ut Olympiis Tochii hoc anno cele¬ 
bra nd is praesit. 

Inventa archaeologica. — In urbe Catalaunica cui est nomen «Gra- 
nollers* —quam nonnulli antiquam Semproniam agnoscunt— quaequae sta* 
tio videtur fuisse cursus publici Imperii Romani, necropolis Romana effossa 
est. Amphorae, nummi, musiva, columnarum marmorum domorumque in* 
ventarum reliquiae maximi sunt momenti. Ad saeculum II post Ch. n. refe* 
i untur. 

—Post laboriosas effossiones in Macedonia factas, opus tessellatum mira 
arte factum, tabula picta Thesei et Helenae qui curru vehuntur, imago qua 
duo venatores cervum occupant, inventa sunt. 

Lectiones de litteris classicis Salmanticae habentur. — Ut singulis 
annis fieri solet Pontificia Universitate moderante, a die 5 ad 25 mensis 
Augusti hujus anni, lectiones et disputationes de litteris classicis et sermo¬ 
ne hispanico Salmanticae enodatae sunt. Cui conventui interfuerunt cimi. 
Professores Ricardus Castresana, Sebastianus Mariner, Eugenius Hern&ndez- 
Vista, Isidorus Rodriguez, Ismael Roca Julius Calonge, Josephus Guill^n, 
Exmmus. doctor Aloisius Morales Oliver cet. 

Diem supremum obierunt. — De nefasto nuntio lectores <Palaestrae 
Latinae» facimus certiores: virum illum humanissimum Joannem Petit Mon- 
serrat litterarum classicarum peritissimum aestimatorem, magistrumque doc¬ 
tissimum — cui nihil humani ab eo alienum erat—, perdidimus. Praeter plu¬ 
rimos libros, versiones et studia quae vulgo ediderat, socius clarissimus cor¬ 
poris quod inscribitur «Fundaci6 BernatMetge» fuit, cui propositum erat in 
linguam Catalaunicam vertere scriptores graecos Herodotum, Euripidem et 
Homerum, Deo aliter visum! 

Ad Joannis Petit memoriam qui de vita decessit perpetuandam inmor- 
talemque reddendam, praemium, centum milibus pesetarum constans, quod 
«Bibliotheca Brevis» appellabatur quoque fabula lingua hispanica scripta do¬ 
nabatur, «Praemium Joannes Petit» in posterum dicetur. 

Licet tardius, lectoribus nuntiamus animam reddidisse plurimos viros 
eosque de classicis litteris bene meritos: 

— Cimum, virum Anthimum Papadopoulos qui commentarios qui ins¬ 
cribuntur «Ioroptxov Asxfjc Nsaq EMwTjvixfjc rX.o>a<37)<;» summa auctoritate 
moderatus est; 

— Doctissimum virum Carolum Mras annum octogesimum sextum agen¬ 
tem, qui Philologiae Classicae Professorem in Universitate Vindobonensi 
fuerat; 

—Grammaticum peritissimum Ferdinandum Sommer in Universitate 
Monacensi Professorem, Latinarum et Graecarum litterarum indefessum cul¬ 
torem. 


Jesus Aramend(a C. M. F. 

AUCTARIUM 

Abhinc tres annos commentationem edidimus, qua poetas Latinos qui 
saeculo vicesimo floruerunt etiamve nunc florent breviter recensuimus. Pro¬ 
diit opusculum Olisipone in commentariis, qui Euphrosyne inscribuntur, 
t. 3 (1961), pp. 149*190. Ex eo nominum operumque laterculo est videre ne 
nostri quidem memori^ jugis ille fons poesis Latinae novantisque ex¬ 
aruerit lymphave careat vitali. 

Proximis autem annis haud pauca emendanda atque addenda ab amicis 
accepimus, alia ipsi repperimus. Quae omnia, ne diutius laterent, heic evul¬ 
gabuntur ea tamen ratione ut novissima caimina, quae ab anno 1960 in 
commentariis Vaticanis Latinitas inscriptis judicaverimus, item quae Oli- 
siponensibus eodem loco addiderimus, non repetamus. Aditu enim faciles 
atque in promptu sunt nostrae Musae Latinae annuae prelis Vaticanis edi¬ 
tae: Latinitas 8 (1960), pp. 137-143; 9 (1961), pp. 141-151; 140 (1962), pp. 
140-150; 11 (1963), pp. 137-149; 12 (1964), sub prelo. 

Transeamus jam ad singularum nationum poetas: 

—ANGLIA. 

1. Barton Alfredus Thomas, Gulielmi Shakespeare Carmina (Londinii 
1913 iterumque 1923). 

2. Burton Georgius C., sacerdos dioecesis Hagulstadensis (= Hexham), 
Plancius Magdalenes (Romae 1902; - 3 pp.). Morientem Magdalenam carmine 
celebravit, cujus inter preces versiculus hic thematicus recurrit: 

Jesu, vesper adest: fac coenem in lumine tecum. 

3. Godley Alfredus D- (1865-1025), cujus carminum libellos tres su¬ 
periore commentatione laudavimus, qua erat Latinitatis peritia summa, Q. 
Horati Flacci Carminum librum quintum composuit (Oxonii, apud Blackwell, 
1920). 

4. Munro Hugo, professor Cantabrigiensis, qui Romae obiit a. d. III 
Kal. Apr. anno 1885, multas versiones poetarum Arglicoium reliquit. Quas 
collegit et edidit J. Duff, 7 ranslations into Latin and Greek Verse by H. J. Mun¬ 
ro (Londinii, 1906). Exempli gratia celeberrimam illam Hamleti Shakespe- 
riani sententiam attulimus, quae audit: 7r be cr net to be, that’s the questioni 
Latine Munro sic expressit: 

Esse juvet necne esse, hoc in discrimen agendumst! 

5. Rouse W. H. D., Cantabrigiensis, The Latin Struwwelpeter (Londinii 
et Glasguae 1934) Est versio Latina fabulae Henrici Hoffman puerilis de 
Petro Hirsuto (Der Struwwelpeler),' Versiculi accentu et consonantia ligati sunt. 

—BRASILIA. 

* 

1. De Augusto Padberg-Drenkpol, quem in Conspectu primo lauda* 
vimus, haec nobis tradidit Cardus L Weitzel Silvicustodiensis, qui litteras 
acceperat ab Helena Padberg, poetae cognata, scriptas. Georgius Augustus 
P. - D. natus est in Germania, unde circa annum 1920 in Brasiliam Penates 
transtulit. Erat autem biologus. Obiit Petropoli in civitate Fluminis Januari 
anno 1948. 

* i 

Praeter ante laudata scripsit alcaicum Carmen saeculare Coffeae abhinc 
annos ducentos in Brasiliam invectae sacrum, quo sincerissime dicate CARAE PA¬ 
TRIAE fausto hoc anno MCMXXVI1 pie gratulatur collegium . MUSEI NATIO¬ 
NIS BRAS1L1ANAE ad FLUMEN JANUARI . 

i 

Carmen longius est (148 vv.) quam ut integrum repetamus 1 . At haec 
saltem proponere juvat, quibus cafei historiam auctor conclusit: . 

4 

101 Qua Januari Fluminis urbs viget 

Sanctique Pauli qua regio patet. •, . 

Cessere cof.ettis vepreta et 

Collea regnat ubique princeps. 

105 0 [ure regnas, tu rubeacea' • 

Princeps,levamen dulce homini datum 
Verumque NEPENTHES, dolores 
Excutiens bonus ut Lyaeus. 

Vinum celebret laetus Horatius,- 

110 Nos laetiores te canimus, latex . • '• ' 

0 cotteae, tinus qui vel omnes 
Exsuperas alios liquores... 

— COLUMBIA. , ' 

• . 

1 Aequum est nomen commemorare Alfonsi M. Naviae (1887-1941) 
qui in ipso mortis limine commentarios Latinos condidit: Latina Fides , Lati¬ 
nitatis praeconium presbyterorum missionis opera et studio Tunquae in Lolumbia ter¬ 
tio quoque mense editum . Post primum anni primi fasciculum m. Januario 1941 
editum (20 pp.) una cum conditore periit. *' •’ * * 

-GERMANIA. , , / 

1. Du Fais Henricus, Carmina neo-latina (Berolini-Lipsiae 1908;*25 pp.). 
Libello insunt versiones Latinae Goethei octo, Eichendorffi, Kdrneri, Rue- 
kerti atque Ebner-Eschenbachae singulae. Accesserunt Goethei versiones 
Graecae duae, Francogallica una. 

2. Ehrenfried Villelmus Nicrosulmensis, Schilleri De Ambulatione 
(= Der Spaziergang) carmen... Latine reddidit (Rottweil ad Nicrum, 1936). 
Idem summi poetae Germanici carmen latina veste donavit Fr. Schultess, 
Schillers Spaziergang Lateinisch (Hammaburgi 1898). Villelmus autem alias 
quasdam versiones minores publici juris fecit in Societate Latina, 8 (Monachii, 

1940). 

3. Robertus Krause Silesius, archipresbyter ad honorem et parochus 
vici Wittichenaviensis in Lausitia Superiore, edidit: 

a) Deutsche Dichtungen in Lateinischen Gewande (Greiffenbergae Silesio- 
rum, 1915). Libellus in duas partes divisus est, quae sunt: poemata 44 ec¬ 
clesiastica cum archetypis Germanicis (Pretii sunt mediocris tam primigenia 
quam conversa verba); poemata 48 profana, quae sunt majore ex parte canti¬ 
ca puerilia vel popularia, partim tamen carmina poetarum illustrium celeber¬ 
rima, puta Henrici Heine Lorelei, Joannis W. Goethe Heidenroslein, Schille¬ 
ri Kampf mit dem Drachen, etc. Rhythmis usus est ametris. 

b) Vaterlandische Lieder in Lateinischer Uebersetzung (ib. 1916) seu cantica 
philopolitica Latine versa. 

—HISPANIA. 

1. C6rdoba Hieronymus praeter opuscula, quae nominatim laudavi¬ 
mus, Aerioplanum carmen typis exprimendum curavit (Romae, 1910). 

2. Ortega Alfonsus, philosophi homonymi nepos, non tantum Oden 
Eucharisticam scripsit, ut olim nuntiavimus, sed etiam carmen in laudem Fri- 
burgi urbis Brisgoviae. Num typis commissum sit ignoramus, 

—HUNGARIA. 

1. Juhasz Ladislaus quasdam poetarum Hungarorum versiones edidit 
in Juventute Hungarica, (Budaepestini 1926), pp. 22-23 (Kisfaludy K., bAohdcs) 
et 21 (1936), p. 13 (Petofi S., Exeunte Septembri). Praeterea publici juris fecit: 
J6kai M.6z, De duabus salicibus Enyediensibus. Latine reddiderunt, L. J. duce, audi 
tores universitatis Szegedinensis (Budaepestini 1927; ^6 pp.). Suo Marte cecinit 
Ad Pacem carmen epico-elegiacum (Szegedini, 1950; 16 pp.). 

-ITALIA. 

1. Attard S., Selecti flores poetici (Melitae, 1928). 

2. Blasco Josephus anno 1925 Panormi emisit In somnis carmen et Anno 
vertente sacro carmen elegiacum. 

3 Busato Aloisium, quem inter poetas ignotos locum dederamus, 
eundem esse atque Renatum Davolta, professorem Romanum, Josephus Mo- 
rabito Messanensis nobis rescripsit. Ejus exstant Quisquiliae et Romanae Si 
renis elegia (Romae 1942). 

4. Capasso Joannes, Fabularum Aesepiarum libellus (Panormi 1925). 

5. CasIELLO Aloisius, Carme Latino (Sassari 1932). 

6. D'Aniello Antonius, De Aquinate Doctare et de Medii Aevi philosophia 
carmen (Neapoli 1900). 

7. Epifanio A., La Chiesa, carmen Latinum (Panormi 1907). 

8. Galante Aloisius carmina in certamine Hoefftiano praemio vel lau¬ 
de ornata in unum corpus collecta edidit: Pianosa, II Barbiere Licino, La Scuo - 
la di Flavio, poemetti latini con versione Italiana diN. Pitta (Histonii in Apru- 
tiis, 1922). 

9. Galante Hippolytus Romanus (°1892) praeter opera majora, quae 
attulimus, anno 1932 Olisipone carmen Pio Papae IX evulgavit. 

10. Gjammaria F., Capitolium Novum: carmen (Romae, 1933). 

11. Mancini Mavimus, sacerdos, ln sacram familiam Jesum Mariam Joseph 
hymni (s. 1. d., ca 1917). 

12. Mazza Joannes Herculanensis (°1877), Latina carmina in certamine 
poetico Hoeufftiano magna laude ornata MCMXXVIILMCMXXXl (Neapoli 
1934). Haec carmina singillatim nominavimus in Conspectu Olisiponensi. 

13. Meotti Joannes Baptista (1867-1935) Epigrammatum libellum Brixiae 
anno 1928 edidit. 

14. Moltedo Franciscus, sacerdos Barnabita, natus est anno 1839, mor¬ 
tuus 1919. Ejus exstant, ut notum est, Carmina (Neapoli 1882) et Lyrica seria 
et ludicra (ib. 1910). 

15. Nardi Angelus, sacerdos, Carmina subseciva (Aquilae 1911; 36 pp.); 
Ob faustissimum eventum quo inter Vaticanam sedem atque Italiam Pius X/ Pont . 
et Victorius Rex foedus pacis et libertatis feliciter constituunt (Romae 1929). 

16. Pacini Aureli carmen Pio X oblatum et Instaurare omnia in Christo 
inscriptum (Pistoriae 1912) olim nos fugit. 

17. Parachini P., I Cesari di Ausonio continuati , tradotti, illustrati Augus¬ 
tae Taurinorum, 1953, pp. 134). Epigrammatis, quae Ausonius tetrasticha 
quattuor et viginti numero composuerat, triginta alia addidit, singula item 
duobus distichis elegiacis constantia. 

18. In laterculo carminum Vincenti Polidori Arretini error emendetur 
oportet. Prius, quod anno 1929 in certamine Locrensi laudatum est carmen 
non Parvulus in circo sed Sarnulus in circo inscribitur. Idem carmen alio indito 
titulo (Cyllarus sonipes victor) iterum prodiit in commentariis Alma Roma 1941. 

19. Rampello Benjamin, Carmina (Panormi 1926). 

20. Salomone Felix, sacerdos, Carmen de sacro jubilari anno (Neapoli 
1901); Carmen (s. l. # 1928), cujus argumentum ignoramus. 

21. Salvi Josephus duo carmina epico-religiosa panxit: Geneseidis libri II 
(1914), quibus martyrium Sancti Genesii, mimi Romani, cecinit; et Mariades; 
libri ///(Camerini 1919). Libro primo vitam Beatae Mariae Virginis exposuit 
ab annuntiatione ad mortem S. Josephi; altero narravit ultimos Christi dies 
ejusque mortem; item Joannem Matrem consolantem induxit; tertio Christi 
resurrectionem, Mariae autem adsumptionem et coronationem cecinit. 

22. Sangiovanni Antonius, sacerdos, De nativitate Christi carmen (Anxa- 
ni in Aprutiis 1916). 

23. Sardi A., Carmina Latina (Fulginii 1907). 

24. SlGNORI T., Carmina (Romae 1914) 

25. Tarchi Manfredus, sacerdos, cujus Quaedam carmina (Senis 1931) 
jam pridem novimus, magnas Comoediae Divinae partes Latine vertit: Pri¬ 
mum cantum Divinae Comoediae Latine vertit T. M. (Senis, 1908); Ex Comoedia 
Dantis a XXV cantus Inferni Latine versus (ib. 1916) atque Comoediae Dantis 
A. primi duo Paradisi cantus Latine versi (ib. 1917). 

26. Vaccaro Vitus Panormitanus, qui anno 1877 Amstelodami in cer¬ 
tamine poetico Hoeufftiano laudatus est cum carmen Thomas Aquinas judici¬ 
bus misisset, anno 1910 in urbe natali Horae Subsecivas in lucem dedit. 

27. Verghetti Blasius, sacerdos et Romanae Ecclesiae hymnographus. 
hisce operibus inclaruit: Ad laudem Viti hieromartyris in Bohemorum tutelam di¬ 
vinitus dati (Fulginiae 1897); Hymni septem in laudem septem ss. fundatorum or¬ 
dinis Servorum B. M. V. (Romae 1912); Gloriosus ordo B. Mariae Virginis de 
M ercede poetice illustratus. Accedit appendix Italicarum versionum (Insulae Liris, 
1927); Hymni Latini, rhytmi et inscriptiones poeticae (Romae 1936; 255 pp.). 

-JUGOSLAVIA 

1. Dobrecic Nicolaus M. (°1872), archiepiscopus Antibarensis totius- 
que regni Serbiae primas anno 1918 Sarajevi edidit Poema lustra X sacerdotii 
Dr. josephi Stadler, archiepiscopi et Metropolitae Vrhbosnensis celebrans. Hujus 
auctoris scribendi generis specimen infra descripsimus: 

Quis resides iterum nostras ad carmina vires 
Cogit et Aonidum per amoena vireta vagari 
Impellit vatem? Zephgris spirantibus ulla 
Haud viret hic arbor nec dulcis molliter aura 

i 

5 Amissum revocat per languida membra vigorem. 

Scilicet, eois surgens pulcherrima ab undis. 

Nunc aurora mihi (ucunda luce coruscat. 

Laetitia et pectus pertentat; quippe corona 
Purpureis quae intexta rosis niveisque ligustris 
. 10 Frontem olli cingit, medium f.ert aurea testam 
Lucem, quae post lustra decem completa sacerdos 
Levita insignis, rutilans altaris honore. 

Sacra ministerii renovans, conscendit ad aras. 

Patri iterum Summo Divinum (am obtulit Agnum... 

Auctorem nemo inter veros vates collocabit. Esto! At utinam omnes, 
qui nunc sunt, sacerdotes catholici eadem saltem Latinitatis peritia callerent! 

—SUECIA. 

De novissimis poetis Sueciae Latinis quaedam tradidit C. E. A. Soders- 
tio:n (|1892) in praefatione libri posthumi, cui titulus Carmina Selecta 

(Lundae 1895). Saeculo undevicesimo floruisse scripsit Traner et Lundblad 
poetas, eodem autem saeculo in vigesimum vertente Fahlcrantz et T6rne- 
bladh (|1912). Iis utique accedere debet: 

1. Bergman Joannes, doctissimus Prudentii carminum editor, qui in 
condendis poematiis aeque peritus erat. Ejus exstant Carmina Latina (Upsa- 
iiae 1898, iterumque 1899), quae olim in Conspectum nostrum recepimus, 
necnon Carmina novissima: carmina Latina uno carmine Graeco adjecto (Holmiae 
1926). Libellus 38 paginarum haec continet: carmina ad antiquitatem et res 
humanas in universum spectantia (In Graeciam , cum illic appelleret; Nox At¬ 
tica; Romae laus quinquepertita; Sepulcrum Maronis; Rerum vanitas; Dulcia tris¬ 
ti); carmina solemnibus publicis celebrandis edita; carmina sepulcralia; 
lldvcct oeu Juvat unum saltem distichon excerpsisse e laude urbis Romanae: 

Saecula praetereunt , redeunt nova saecula semper: 

Restat Roma tuus multiplicatus honos . (IV. 1-2). 

2. Fahlcrantz Christianus Alfredus, quem Soderstrom laudavit, natus 
est Holmiae anno 1835 ibique diem supremum obiit anno 1911. Poesin Lati¬ 
nam ab anno 1858 docuit in academia Upsaliensi. Ipse edidit Germina Latina 
ex recentioribus linguis (i. e Suecica, Anglica, Germanica et Italica convertit A. 
F. (Upsaliae 1907). Paucis autem annis ante G. Sjdgren omnes ejus reliquias 
poeticas in unum collegit et edidit, titulo Suecice inscripto: Samlade Latinska 
originaldikter och oversattningar till Latinsk vers (Holmiae, Norstedt 1949, 180 
pp.), i. e. Collecta Latina poemata propria et versiones in Latinum carmen. 
Nova carmina pleraque sunt extemporalia. 


Haec sunt, benevole lector, carmina quae per hos tres annos ex oblivio¬ 
ne eruere potuimus. Quorum ars, quam exilem aliqui dixerint, citius nares 
ne corruget, hoc saltem reputes, quod humillimus etiam horum auctorum 
majore saepe Latinae linguae scientia polleat quam plerique, qui nunc sunt 
viri docti philologi. J. S. Phillimore, professor Giasguensis (1873*1926) in 
praefatione libelli, quem una cum S. G. Owen anno 1898 Oxonii edidit 
(Musa Clauda: Translations into Latin Elegiae Verse), rem acu tetigit ubi scrip¬ 
sit: «versuum scribendorum usum deminutum atque artem philologam simi¬ 
li modo in pejus datam esse». 

Proximis annis fastos poeticos Latinos saeculorum XVIII-XIX compo¬ 
nere conabimur. Omnes itaque, qui poetas horum temporum noverunt, eni¬ 
xe rogare audemus ut certiores nos faciant litteris ad facultatem philoso¬ 
phiae et litterarum Universitatis Catholicae Lovaniensis apud Belgas nostro 
nomine missis. 

J. IJsewijn 

P. Lebrunstraat 27. — Leuven (Belgica) 

Morpurgo Aldo — Isocratis adDe- 
monicum. Edizioni scolastiche San- 
soni. Casa Editrice Sansoni, pag. 

XXIX-48. 

Agitur de isocratico opere paroene- 
tico «Ad D emonicum». Duas partes liber 
complectitur: hinc quasi galeatam intro¬ 
ductionem (pp. VII-XXXIX), inde textum 
graecum una cum appositis notis atque 
explicationibus (p. 7-48). Paginae vero 
3-6 descriptioni praecipuorum codicum 
— «Ypoth esis anonymoy grammatikoy» — 
declarandae a praeclaro Professore A. 
Morpurgo dicanfur. 

De aucforitafe et fide scripti isocra- 
tici fusius in introductione, ubi auctor 
de operis natura, de stilo et proprietate, 
de textu, de bibliographia sermonem 
eruditius instituit. 

Praestantissimus quidem magister Iso¬ 
crates, atheniensis rhetor (436-338 a. 
Chr.). Ex non nullis in hac parenaetica 
axhortatione «Ad Demonicum» naevis 
quidam sapientes opus apocryphum ha¬ 
buerunt. Controversia, ut saepius fit, de¬ 
cursu temporum protacta. Quidquid il¬ 
lud est, optimam ex hoc libello hauries 
doctrinam, praesertim cum opportunis¬ 
simis auctoris notis explicationibusque 
declaretur. 

F. J. Scheed. — Sociedad y sensa - 
tez. Editoriai Herder, Barcelona 
1963, pag. 248. 

Ex ipsa inscriptione, hoc opus cum 
alio clari viri Scheed sociatur, cui titu¬ 
lus, ex translatione hispanica, «Teologia 


y sensafez». Ibi autem Dei cum homini¬ 
bus, hic relationes hominum inter se ju¬ 
dicii trutinae subduntur. 

Jam vero, in prima parte hujus libri, 
homo consideratur ab scriptore ea ra¬ 
tione qua Christianismus humanam per¬ 
sonam multis qualitatibus atque virtuti¬ 
bus confingit. Quidnam rei sit homo, 
quisnam ejusdem exsistentiae finis, quae¬ 
nam principia in mutuis hominum rela¬ 
tionibus dirigant: en quasi argumenti 
tramen. 

Altera vero pars est fanquam appli¬ 
catio vel compositio horum principio¬ 
rum in matrimonio et familia. In postre¬ 
ma denique eadem principia cum socie¬ 
tate et Statu commode conjuguntur. 

Omnino subscribenda illa commen¬ 
tarii periodici «Daily Telegraph» senten¬ 
tia atque judicium operis criticum: «Com¬ 
moda applicatio chrisfianorum princi¬ 
piorum relationibus humanis nativis, pro¬ 
positum hujus operis». Capita de sexu, 
de matrimonio, de familia magni qui¬ 
dem momenti. 

PHILOPONUS, C. M. F. 

G. B. Kirtland. — One day in an¬ 
clent Rome. Drawings by Jerome 
Snyder. Macmiilam and CO LTD. 
London, Pag. 40. 

Scitus libellus quem non tantum 
menti verum etiam oculis alumnorum 
quasi loqui dicas. Libri inscriptio: «Unus 
dies in antiqua Roma». Quem etiam 
lector uno, ut ita dicam, haustu et leget 
et laetanti animo apprehendet. 

Quid fuit Romanorum vita tempori¬ 
bus Titi Coesaris? Quid die agitabat po¬ 
pulus? Quid edebat, quid tractabat? 
Quid faciebant pueri, quibus studebant, 
quo pacto ludebant? lis aliisque quaes¬ 
tionibus responsum dat clarus scriptor. 
Verus paeaagogus, manu alumnum du¬ 
cit dum ejus animo latinoe linguae stu¬ 
dium quasi guttatim instillat. 

M. Goyens. O. S. C — Recueil de 
themes latins, pour la 4 et 3. Han- 
nuc. Pag. 84. 

De hac collectione thematum in 
commodum discipulorum haec libri auc¬ 
tor: «Ce qui nous a amene a composer 
ce Recueil, c’est le seul souci de simpli- 
fier, tout en souvegardant le program¬ 
ma ». 

Primum recensetur morphologia et 
syntaxis vocabulorum (ibi amplius 700 
exercitationes), deinde syntaxis proposi¬ 
tionum (in qua amplius 1.200 exercita¬ 
tiones). Liber aptissimum alumnis latinae 
linguae, in themate vertendo. 

Exercitationes gradatim procedunt, 
quibus supplementum additur, cui ins¬ 
criptio «Vademecum pour le Professeur». 

PHIIOPONUS, C. M. F. 

A. Mazzarino. — M . Catonis: De 
ag,ri cultura . Lipsiae, in Aedibus 
B. G. Teubneri, MCMLXII. 

Hoc volumen imprimendum curavit 
Professor Bruno Doer; ad fidem vero 
Florentini Codicis edidit egregius vir A. 
Mazzarino, qui et textui septem tabulas 
adjecit. 

Centum admodum libri paginis prio¬ 
ribus prolegomena continentur, in qui¬ 
bus tota de textu historio critica ad nos 


usque summo ingenio, sollertia, eruditio¬ 
ne recensetur. Centum aliis paginis tex¬ 
tus apparatusque criticus praebetur. 
Deinde: I. Index nominum, virorum 
deumque vocabula, locorum nomina, 
specierum origo. II. Index rerum atque 
specierum: ad rem rustican pertinentium, 
od aedificationem, ad medendi artem, 
ad coquinam. III. Index ponderum atque 
mensurorum. 

Denique opus absolvitur appendice, 
in quo compendia scripturae proferun¬ 
tur: a) in praenominibus; b) in mensuris 
atque ponderibus; c) in nummis; d) in 
legibus; e) varia. Sex vero palaeogra- 
phicis tabulis universum argumentum 
perpolitur. 

A. MARQUtS, C. M. F. 

A. Kurfess. — Appendix Sallustia - 
na. Fasc . 1. Epistulae ad Caesa¬ 
rem .. Fasc . 2. Invectivae . Lipsiae in 
Aedibus B G. Teubneri. 

Duobus his libellis ougetur nobilis 
«Bibliotheca Scriptorum Graecorum et 
Romanorum Teub neriana». Rem vero 
clarus Professor Alphonsus Kurfess sedu¬ 
lo perficit. 

Primum epistularum ad Caesarem 
senem de re publica textus ad fidem cri¬ 
ticam est restitutus, ducibus ad memo¬ 
riam nostram optimis codicibus. Sexta 
haec hujusmodi Sallustii operis editio, 
eaque aucto et emendata. 

Deinde «(Sallustii) In Ciceronem et 
invicem Invectivae»: editio quarta, emen¬ 
data et aucta. Quod volumen imprimen¬ 
dum curavit Professor Doctor Bruno 
Doer. 

Ita res consequuntur: bibliographia, 
conspectus notarum; apparatus criticus 
absolutus; textus emendatissimus, indices 



Bibliographta 


392 

nominum el vocabulorum pofiorum; 
conspectus archaismorum et sententia¬ 
rum una cum congruentiis discrepantiis¬ 
que maximae prorsus utilitatis. 

I. GONZALEZ, C. M. F. 

Enk, Petrus Joannes. — Sex. Pro¬ 
pertii elegiarum liber secundus . 
Pars prior: Prolegomena et textum 
continens (pp. 128. — Pars altera: 
Commentarium continens (pp. 
482). Lugduni Patavorum, in aedi¬ 
bus A. W. Stjthoff, MCMLXII. 
Netherlans, Leyden. 

Nova editio alterius libri Propertii, 
qui tamen duobus voluminibus contine¬ 
tur. Merito quidem operi subicitur in¬ 
scriptio: «Liber secundus cum prolego- 
menis, conspectu librorum et commen¬ 
tationum ad IV libros Propertii pertinen¬ 
tium, inde ab anno 1940 usque ad an¬ 
num 1960, notis criticis, commentario 
exegetico». 

Tanto operi edendo sumptus suppe¬ 
ditat Institutum Nederlandicum Scientiae 
Purae (Z. IU. O.). Auctor autem de hu¬ 
manioribus litteris laureis donatus est: 
Litt. Class. Docfor (Leiden), Litterarum 
Doctor H.C. (Leeds), Universitatis Man- 
cuniensis socius honorarius, Academiae 
Propertianae Subasii socius honorarius, 
in Universitate Groningana Professor 
ordinarius emeritus. 

Ex quo nullae libri commendatio¬ 
nes desiderantur. Textus accuratissimus 
et criticus; typographica ratio quam per¬ 
lucida; explicatio ampla, nitida, ad hunc 
diem protracta. Illud quidem operae 
pretium erit cultoribus latinae linguae: 
totum operis commentarium lingua lati¬ 


na, eaque aptissime disposita, agitatur 
fitque planum. Quo sane opere auctor 
et domus Editoria vel maxime hones¬ 
tantur. 

I. gonzAlez, c m. f. 

E. NfeGRE* — Les Noms de lieux en 
France. Librairie Armand Colin, 
Boulevard Saint-Michel, Paris - Vc. 
Pag. 222. 

Toponymia claris est multis nomini¬ 
bus interpretandis in linguis. 

Hac autem commentationes topony¬ 
mia gallica nomina locorum gallicorum 
eorumque sensus a clarissimo Litterarum 
Professore Ernesto Negre explicantur. 

Alii hujus generis libri exstant apud 
Gallos, ut Augusti Longnon, Les noms 
de lieu de la France , 1920-1929; Au¬ 
gusti Vincent, Toponymie de la Fran¬ 
ce, 1937; Alberli Dauzaf, La Topony¬ 
mie FranQaise, 1939. 

Nuper autem rem de integro susce¬ 
pit declarandam clarus vir E. Negre in 
hoc toponymiae libro exarando. De ar¬ 
gumento, de historia, de methodo, de 
divisione aptius in praefatione (pp.5- 
14). Caput primum praecelticis nominibus 
dicatur (pp. 15-34). De celticis nomini¬ 
bus capite altero (pp. 35-57). Caput ter¬ 
tium est de «substrato» orientali (pp. 58- 
59). De nominibus latinis romanisve aut 
non romanis fusius in capitibus 4 et 5 
(pp. 60-116). Voces dialectorum capite 
sexto explicantur (pp. 117-190). Gallica 
capite septimo expenduntur (pp. 191- 
201). Indice tandem alphabetico tota 
res locupletatur in legentium commo¬ 
dum. 


I. gonzAlez, c. m. f. 



btbltographta 


393 


Chadwick, John. — The Prehistory 
ol the Greek Language. Volume 
II. Chapter XXXIX. At the Uni* 
versity Press, 1963. Cambridge. 

Agi fur de recensita editione volumi¬ 
num I et II nobilissimi operis, cui inscrip¬ 
tio «The Cambridge Ancient History». 
Quo vero facilius in legentium manibus 
sit opus ejusmodi ponderis, fasciculis su¬ 
binde edetur. Completa alia autem fas¬ 
ciculorum editiones operi adjungentur. 
Opus ducibus et moderatoribus I. E. S. 
Edwards, C. J. Gadd, N. G. L. Hammond, 
evulgatur. 

Fasciculus respondet capiti XXXIX, 
voluminis II, de praehistoria Linguae 
Graecae, cujus est summarium: 1. The 
Identification of Greek, p. 3. II. The Clas- 
sification of the Dialects, p. 8. III. Histo- 
rical Reconstruction, p. 10. Bibliography, 

p. 18. 

Hujus fasciculi auctor est clarus vir 
]. Chadiuick, litterarum classicarum be¬ 
ne meritus Professor. Res perspicue, am¬ 
ple, critice explicantur. 

In librorum scriptoribus Professores 

Adrados, F. et Tovar, A. recensentur. 

PHILIPONUS, C. M. F. 

Cupaiuolo Fabio. — Un capitolo sull 
esametro latino . Librerta Scientifica 
Editrice, Napoli, Corso Umberto 
I. 38-40. 1963. Pag. 166. 

Clarissimus latinae linguae magister 
F. Cupaiuolo nunc curam studium collo¬ 
cat in explicando versu hexametro lati¬ 
no. Auctoris propositum sic contrahitur: 
«Lo scopo prefissoci nella presente ri- 
cerca e lo studio dei rapporto piede- 
parola nell esametro latino, in parfico- 
lare dell esametro classico». 


Librum quasi rationarium diceres: rem 
tamen propositumque absoluto modo 
perficit magister. En tibi libri conspectus: 
1. Verba et pedes (pp. 9-26). 2. Verba 
terminationesque dactilicae et sponda 
in duabus primis sedibus versus (pp. 27- 
64). 3. Tertius spondaeus (pp. 65-80). 
4. Pes quartus (pp. 81-106). 5. Hexame¬ 
tri finis (pp. 107-130). 6. Memoranda de 
«typologia» nonnullorum vocabulorum, 
quae in hexametro classico admittuntur 
(pp. 131-140). Reliquae libri paginae de 
bibliographia et indice analytico sunt 

(pp. 141-166). 

Praeclari latinitatis Professores Vic¬ 
torius de Falco et Armandus Salvatore 
corpus moderantur cujus est index «Col- 
lana di Studi Latini», cuique hoc inseri¬ 
tur volumen. 

I. GONZALEZ, C. M. F. 

B. Calzaferri. — Catullo: I carmi. 
Scelti e commentati Edizione rive- 
duta ed ampliata. Minerva Italica 
Editrice, via Maglio dei Rame, 6 
Bergamo. Pag. 212. 

C. Valerius Catullus in lyricis carmi¬ 
nibus scribendis, non solum suis aequa¬ 
libus longe praestitit, sed praestantissi* 
mus fuit omnium Romanorum, qui hoc 
genus excoluerunt. Maxima animi acer¬ 
bitate in corruptos mores invexit, ac 
Pompejum et Julium Caesarem morda¬ 
cibus epigrammatis carpsit. Pro amicis 
vero scripsit dulcissima carmina, quibus 
vel cum ipsis lepide lusit, vel ipsis sua 
gaudia suosque dolores detegit. 

Selectionem carminum Catulli, hoc 
libro cl ari viri B. Calzaferri, alumni lati¬ 
nitatis libenti animo degustabunt, quibus 
et artem poeticam vates percipere pote¬ 
runt. Vitam, quam adulescens Romae 

egerat, ipse paeta candide (aletur: *Odi 
et amo. Quare id (aciam, (ortasse re¬ 
quiris Nescio, sed fieri sentio et excru¬ 
cior» (Carm. IXXXV). 

Ad XLV carmina in his anthologicis 
Pro(essor Colzaferri perscienter explicot. 
De vita el numine poetico Catulli fusius 
in introductione.Unicuique carmini prae¬ 
it scita rei explicatio; subsequitur am¬ 
pla explanatio de grammatica, aesthe- 
tica, metrica, historia, liber ex conqui¬ 
sita typographica ratione maxime juvat. 

I GONZAlEZ, C. M. F. 

J. Ruelens. — Ciceron: Pro Archia 
poeta . Texte Questionnaire, Com- 
mentaire, Textes a raprocher. Mai- 
son d'Editions Ad. Wesmael-Char- 
lier (S. A.). Namur. Pag. XII-100 

De scriptorum explicationibus agens, 
ingenue auctor clarissimum virum Mon- 
taigne memorat, ex cujus sententia nihil 
aliud sunt ut plurimum «qu*inventions 
anciennes rapiecees par cy par Ia». Pro¬ 
positum vero clari Professoris). Ruelens, 
in hoc parando libello, sincere plauden¬ 
dum, cum alumnis et latinitatis magistris 
maximae futurus sit utilitati. 

Nobilis Tulliana oratio Pro Archia 
Poeta cotidiano in usu est in scholis la¬ 
tinitatis. 

Hoc autem libello duce, alumnus in 
imam structuram imumque orationis sen¬ 
sum facilius penetravit. Multos auctor 
annos in instituendis alumnis egit, quo 
certo arcanis paedagogiae penetralibus 
facem scienter pretutit. 

Sic vero liber disponitur: tabula sy- 
noptica, introductio, index nominum^ 
textus cum ampliore explicatione, textus 
qui ad orationem Pro Archia Poeta refe¬ 
rantur. id est de eloquentia, de generali 


cultura institutioneque, de amore erga 
Graecorum humanitatem, de gloriae no¬ 
minisque studio. 

P. Mazon. — Hesiodus: Opera . So- 
ciet6 d'Edition «Les Belles Let- 
tres». Boulevard Raspail, 95, Paris, 
1963, Pag. 114. 

Ascraei poetae, trio tantum opera 
ad nos pervenerunt: Theogonia, Opero 
et Dies, Scutum. Cetera Hesiodi poema¬ 
ta perierunt. In his recensendi sunt prae¬ 
sertim Catalogi qui nomine EOIAI vulgo 
innotuerunt. 

In h oc lepido libello, textus operum 
Hesiodi, una cum apparatu critico, edi¬ 
tur, cui quidem recensendo operam na¬ 
vavit clarus vir Paulus Mazon, litterarum 
graecarum Professor bene meritus. 

Omnes Hesiodi libri gloriam peren¬ 
nem sunt assecuti. Apud veteres edisce¬ 
bant pueri poetam, qui, tempore pro- 
grediente, haud minus enituit. Hesiodeo¬ 
rum librorum recensio, ut videtur, ad im¬ 
peratorum romanorum aetatem est refe¬ 
renda. 

Cod ices variam Hesiodi memoriam 
praebent; quam clarissimus editionis 
hujus auctor cujusque libri initio, probe 
exponit. Accurato vero indice nominum 
libellus completur, qui commodo usui 

certo erit graecitatis alumno. 

I. GONZALEZ, C. M F 

Severyns, Albert. — Texte et appa¬ 
rat . Histoire critique d'une tradi- 
tion imprim£e. Palais des Acad£- 
mies. Bruxelles, Pag. 374. 

Hoc volumine quasi explicatur to¬ 
mus IV operis clari Professoris A. Seve¬ 
ryns, cui titulus «Recherches sur Ia 

Chrestomathie de Proclos». Res majoris 
erat ponderis, ex autoris sententia; quo 
natum est hoc volumen, in quo historia 
traditionis impressae, textus graecuscum 
apparatu critico, conversio et commen¬ 
tarium de Proclo exhibetur. 

Volumen arti criticae textuali omni¬ 
no dicatur, ubi patientia benedictina su¬ 
per codices technicasque palaeographi- 
cas detegitur. Atque id merito, agitur 
enim de magistro uno in re peritissimo. 
Operi vero praecedit nota, «Extrait des 
Memoires in-8° de TAcademie Royale 
de Belgique. Classe des Lettres. — Tome 
LVI, 2». Itaque sapientis ad sapientes 
exaratum opus. 

PHILOPONUS, C. M. F. 

J. Labaurt. — Saint Jerome: Lettres, 
tome VIII . Soci6t6 d'£dition «Les 
Belles Lettres», 95, Boulevard Ras- 
pail, 1963. 

In operibus Sancti Hieronymi pri¬ 
mum locum tenent «Epistulae», ex qui¬ 
bus ejus dicendi genus ejusque sanctissi¬ 
mam vitam magis cognoscimus. Pulcher¬ 
rimae sunt epistulae ad Eustochium, de 
custodia virginitatis; ad Nepotianum, de 
vita contemplativa; ad Magnum orato¬ 
rem, de relatione inter doctrinam vete¬ 
rum et Christianorum. 

Officina libraria «Les Belles Lettres» 
octo adhuc edidit volumina de Epistulis 
Hieronymianis. Paravit volumen octa¬ 
vum clarissimus vir Labourt, vita nuper¬ 
rime functus. Ex quo totum opus recen¬ 
suit curavitque edendum Professor H. 
Cazelles. 

Continentur hoc volumine Epistulae 
CXXXI-CLIV, cum earum gallica conver¬ 
sione. En tibi Epistularum seriem: Augus¬ 
tinus ad Hieronymum, de Origine ani¬ 


mae; Augustini ad Hieronymum, de sen¬ 
tentia Jacobi apostoli; ad Ctesiphontem, 
adversus Pelagium; ad Augustinum, In- 
nocentii Papae ad Aurelium, Innocentii 
ad Hieronymum, Innocentii ad loannem, 
ad Riparium, ad Apronium, ad Cypria¬ 
num presbyterum, de Psalmo LXXXVIII; 
ad Augustinum (duae), ad Alypium et 
Augustinum, episcopos; epistula Augusti¬ 
ni, ad Optatum episcopum Milevitanum; 
ad Exuperatium, de Poenitentia; ad 
Evangelum presbyterum; ad Sabinianum 
diaconum, cohortatoria de Poenitentia; 
ad Riparium (duae), ad Bonifacium, ad 
Donatum. 

I. GONZAlEZ, C. M. F. 

Tresmontant Claude. — Origenes 
de la Filosofta Cristiana . — Daniel 
Rops. — Las luentes de la vida de 
Jesus . — Alain Hus. — Las religio¬ 
nes griega g romana. Editorial 
Casal i Vall, Andorra, 1963. 

Ad nos pervenere tria haec volumi¬ 
na Domus Edi tricis Casal i Vall, cujus est 
quidem fortia aggredi, in evulganda 
chrisfiana Religione. «La Enciclopedia 
dei Catolico en el siglo XX» YO SE - 
YO CREO», tanquam sociat, modera¬ 
tore vero claro viro Daniele Rops, se- 
lectiores scriptores in diversis scientiae 
locis magistros eminentissimos. 

Scriptor Tresmontant, in volumine 
undecimo, quasi synthesim originum Phi¬ 
losophiae chrisfianae lectoribus praeli¬ 
bat, Primum libri caput est de radicibus 
biblicis metaphysicae chrisfianae. Alte¬ 
rum vero de metaphisyca creationis prio¬ 
ribus saeculis aetatis christianae. Tertium 
denique de antropologia chrisfiana. 

Praestantissimus vir Academiae GaU 
licae socius Daniel Rops, in septimo et 

sexagesimo volumine, scite disserit de 
fontibus vitae Jesu. Ejusque opus ita pro¬ 
cedit: I. Jesus, ut «persona» historica. 
II. Quare coaevi nihil de Jesu conscrip¬ 
sere. III. Quid nos doceant manu scripta 
«Qumran» de adjunctis in quibus Jesus 
vitam egit. IV. Evangelium quasi funda¬ 
mentum omnis cognitionis Jesu. V. Evan- 
gelium ante Evangelia. VI. Textus anti¬ 
quitatis christianae pertinentes ad Evan- 
geliorum originem. VII. Critica historica 
et vita Jesu. 

Denique egregius scriptor A. Hus, in 
volumine centesimo quodragesimo se¬ 
cundo, erudite agit de religionibus grae- 
ca et romana. Ex quo duae libri partes: 
graeca et romana. Hinc, a) formationis 
periodus; b) religio graeca aetote ar- 
chaica; c) periodus classica; d) periodus 
Helenistica. Deinde; a) Itala natura et 
religio etrusca; b) antiqua religio roma¬ 
na; c) romanae religionis transformatio¬ 
nes; d) religio imperialis. 

Ronconi A. — Cicerone. Somnium 
Scipionis. Intraduzione e commen¬ 
to a cura di R. Felice Le Monnier, 
Firenze. Pag. 158 

In libris a M. T. Cicerone conscrip¬ 
tis, quidam de re publica administranda 
sunt, alii de moribus, alii vero praecepta 
tradunt. In illis recensetur dialogus «De 
re publica», qui sex libris constabat. In 
sexto vero agitur de causis, quibus res 
publicae evertuntur, ac de rebus ad re¬ 
ligionem spectantibus, ut tandem tan- 
quam mirificum exodium, Scipionis som¬ 
nium narret, in quo doctrina de animi 
inmortalitate exponitur, et ostenditur 
quanta beatitudine in superis fruituri, 
qui optime de patria meriti sint. 

Hoc vero exodium, a Macrobio no¬ 


bis servatum, in commodum lalinam lin¬ 
guam excolentium explicatum voluit cla¬ 
rissimus Professor A. Ronconi, qui co¬ 
piose in introductione disserit de opere 
«De re publica» ac praesertim de Sci¬ 
pionis somnio (pp. 9-40) 

Postea libri de re recensetur (pp. 41- 
44); textus latinus cum criticis emenda¬ 
tionibus exhibetur (pp. 45-56); peramplo 
explicatio instituitur (pp. 57-148), ut in¬ 
dices tandem nominum, rerum vocabu¬ 
lorum graecorum colligantur (149-158). 

Optimum ac perpolitum opus. 

I. GONZALEZ, C. M. F. 

Raith Oskar. — Petronius ein Epi- 
kurer. Erlanger Beitraege zur 
Sprach— und Kunstwissenschaft, 
Band 14. Verlag Hans Cari, Nue- 
renberg. Pag. 84. 

Decimum et quartum volumen in dis¬ 
sertationibus, quae eduntur, moderanti¬ 
bus Professoribus Universitatis Erlange* 
rensis. Perpolitum opusculum de Petro¬ 
nio, ut Epicuri doctrinis addicto. Quat¬ 
tuor capitibus rem totam clarus vir O. 
Raith contrahit. 

Proposito cursim in praefatione ex¬ 
plicato (pp. 1-5), hic lucubrationis cur¬ 
sus: I. Epicurea de Natura doctrina (Pe¬ 
tronius et Lucretius) (pp. 6-19). II. Epicu¬ 
rea Characterologia (Petronius et Phi¬ 
lodemus) (pp. 20-27). III. Epicurea vitae 
sapientia (Petronius et Epicurus) (pp. 
28-33). IV. Epicureus vitae sensus (Pe¬ 
tronius et qui vulgo dicitur Epicureismus) 

(pp. 34-48). 

Non nulla epilogi causa adduntur: 
librorum recensio, breviationes, indices 
(pp. 49-831. Doctrinae Epicuri cultores 

magni facient opus. 

PHILOPONUS, C. M. F. 




SCHOLARES LINGUAE LATINAE COMMENTARII 


Scripta mittantur ad Moderatorem: Conde, 2, BARBASTRO (Huescat 
Pretium ad ADMINISTRATOREM:S. Antonio M.* Claret, 37-39, ZARAGOZA 
Constat in Hispania et America Hispanica: 25 pesetis; in Gallia: 3‘50 francis; in Italia: 350 libellis; in Germania 
2*5 marcis; in reliquis civitatibus: 0*80 doliaris. 


ANN. X - (FASC. III) - N. 39 M. SEPTEMBRI A. MCMLXIV 


De Cicerone et Caesare scriptoribus 

Omnes inter latinos scriptores oratione soluta (prosa), longe princi¬ 
pes sunt Cicero et Caesar. 

Cicero, singularibus investigandi ac dicendi facultatibus praeditus, 
reliquit in posterum philosophiae et artis dicendi opera maximi momenti, 
tum propter vividam repraesentationem tum propter argumenta. Idem 
Cicero in arte epistolari maxime praestitit. Ejus enim epistulae exem¬ 
plaria sunt jucunditatis ob numerum (cadenda) et elegantiae ac face¬ 
tiarum sensus. 

Caesar opera potius gessit quam scripsit. Attamen vel in ipsis belli¬ 
cis concursationibus, optimos scripsit commentarios, qui sobrietatis ac 
concinnitatis in scribendo perenne monumentum merito habentur, cum 
ea floreat difficilis facilitas quae in classicis scriptoribus semper viget. 

Vobis ergo, adulescentibus, qui iatinarum litterarum iter ingredimi¬ 
ni, ductores hi scriptores sint et amici; quibus comitantibus, facilius, ju¬ 
cundius scopum attingere possitis. 


Rosarii (in Argentina) 


REYNALDUS PERESON 

(III c. Gymnasii alumnus) 

VENIANT MURES...! RUSTICATIONIS DIES 


Vico cuidam Zapiro nomen erat. Quam¬ 
quam hoc nomen felem, muribus hoslem, so¬ 
nabat, tamen vicum Zapironem mures ede¬ 
bant. Mures per agros currebant; per vias mu¬ 
res deambulabant; per scalas mures ascende¬ 
bant; mures in laenarum (g,abdn) crumenis 
nidificabant; edebant mures in mappis; mures¬ 
que tandem vicum Zapironem perturbabant, 
neque feles Zapironenses inveniabantur qui 
cum exercitu soricum certarent. 

Quodam die, Trebontinus quidam, muri- 
necans celsus, pinguis, populi praefectum 
adiit eique ait se omnes mures, si sibi darent 
quod postularet, necaturum. 

— Omnia quae postules dabo tibi, domine 
Trebontine. Tu noster eris servator. 

Cum Trebontinus in populum venit, eum 
cives omnes magnis vocibus clamoribusque re¬ 
ceperunt, eique cibum exquisitum polumque 
tres dies praebuerunt. 

Die constituta, omnis populus, avidus vi¬ 
dendi quomodo Trebontinus mures necaturus 
esset, convenit. 

Dominus Trebontinus gladium, magnum 
dolium, bipennem cepit. Induit petasum coqui# 
et cum omnes eum immotis palpebris inspec¬ 
tarent, manu manum trivit, blande arrisit, in- 
tentisque oculis cives intuitus est et valida 
voce: 

— Omnia, inquit, parata sunt. Nunc... ve¬ 
niant mures...! Afferte mihi quoscumque 
vultis omnesque ego necabo... 

30SEPHUS BELTRAN 

V cursus alumnus 


Hod ie nos ad nostram villam 
perreximus. Prope illam currit flu¬ 
vius qui dicitur Secandus; est la¬ 
tissimus sed parum altus, adeo ut 
nos sine ullo periculo lavemus et 
natemus. 

Ubi pervenimus, coronam ma- 
rialem recitamus ante simulacrum 
Mariae quae «Flos Campi» ap¬ 
pellatur, ex sacro sacello vene¬ 
randum nobis oblatum. 

Postea pediludio certamus. 
Postquam vero cenam sumpsimus, 
domum laetantes redimus. 

REYNALDUS BOSCH 

III cursus olumnus 
Rosarii (in Argentina). 


QUERCUS ET ARUNDINES 

Lenissimus flans ventus, arun¬ 
dines inflectebot. Tum iis quer¬ 
cus? 

—Cum tan infirmae sitis, in¬ 
quit, nonne cupitis me validis meis 
ramis vos tegere? 

Simul ac quercus haec dixit, 
magna horribilisque procella co¬ 
orta est. Et cum inflecti quercus 
noluisset tempestatisque vis oc¬ 
cresceret, quercus a rodicibus su¬ 
bruta est; arundines vero se hu¬ 
militer flectentes, salvae factae 
sunt. 


Barbostri. 


EMMANUEL ALLOZA 



DIES APUD ROMANOS 

Priusquam ex Graecia primum 
horologium —anno quadringentesi¬ 
mo sexagesimo tertio ab urbe con¬ 
dita— Romam inductum essel, dies 
a Romanis in octo partes dispertie¬ 
batur: 

Media nox: tempus quo caligo ma¬ 
xime spissatur. 

Gallicinium: cum summo mane, 
gallus canebat. 

Diluculum: quo tempore sol, ob 
orbe finienti, primos lucis radios 
emittebat. 

Mane: cum lux solis crescere inci¬ 
piebat. 

Meridies: cum sol rectus habebatur 
cunctaque luce sua collustrabat. 
Vesper: tempus quod transibat a cre¬ 
pusculo vespertino dum prima 
appareret stella. 

Crepusculum: cum lux tenebris pug¬ 
nare videtur. 

Concubium: tempus recedendi. 

PETRUS RAMOS 

LUPUS MEDICUS 

Lupus medicus asinum infirmum 
visitatum ivit. Qui cum nunc honc, 
nunc illam corporis partem contrec¬ 
taret, lupus ab eo quaesivit quam 
presertim partem ei doleret. Cui asi¬ 
nus tristis. 

—Illo, inquit, quam tu mihi con¬ 
trectas. 

MARCELLINUS GUTItRREZ 

V cursus alumnus 

Barbastri 


CERTAMEN 

QUID DE CICERONE SCIAS 
OSTENDE 

Qui ad interrogata rectius latine 
responderit , praemio donabitur . 

Ubi Cicero natus est? 

Quos annos agebat cum consul fac¬ 
tus est? 

Quos libros Tusculi scripsit? 

Quis fuit Tyrus? 

Quod nomen Ciceronis filiae erat? 
Quo anno Catilinae conjuratio pate¬ 
facta est? 

Ubi tertia in CaJilinam oratio habita 
est? 

Quomodo Cicero interfectus est? 

ACROSTICHUM 


. + . 

= 

Ideo 

• • • 

= 

Vaganti 

. + . . 


Allicio 

• i- * 

= 

Is 

+ • • 

= 

Intra 


= 

Piger 

• + . 

= 

Adest 


Puncta et stellulas litteris commuta, et in per. 
pendiculum, praeclarissimi latini scriptoris nomen 
invenies. 

LUPUS INCONSULTUS 

Lupus quidam adeo fortis fuit et stre¬ 
nuus ut plurimum oblectamentum percepe¬ 
rit, ex eo quod ab omnibus animantibus leo 
vocaretur. Quam ob rem quodam die, pa¬ 
rentes relinquens cum leonibus profectus esi. 

Sed vulpes prudens, cum eum in silvam 
intrantem videret, his verbis lupum admonuit: 

—Lupe amice, inter lupos similis es leo¬ 
ni, sed inter leones lupus videris.,. 

FRANCISCUS SALAS 

' V cursus alumnus 


1 — 
2 — 

3 — 

4 — 
5 - 
6 — 

7 - 

8 - 

VERBA 


Quamvis itidem fere sonantia, vide quam 
sensu dissimilia sint verba quae his ver¬ 
siculis continentur: 


HAS ACROSTICHIDES 
DELIBA: 


Ales hirundo canit, nat hirudo, movetur harun- 

[do. 

Clava ferit, clavus firmat calvisque recludit. 

Come comas, comes ire volens, comem indue 

[vultum. 


MORS 

Mordet Omnia Rostro Suo 
Mutatio Mirabilis 
Omnimoda Oblivio 
Repentina Ruina 
Separatio Sempiterna 


Frontem dic capitis, frondem dic arboris esse. 

Me confunde viros, vires virusque virumque. 

Os oris loquitur, sed os ossis roditur ore. 

Prunus habet prunum, prunam focus, aura prui- 

[nam. 

Quos vicit, vinxit, dum vixit, barbarus hostis. 


CICONIA 


Candidus, lustus, 

(CI-) 

Castus, Optimus 

(CO.) 

Nulli Injuriosus Ales 

(NIA) 


COR 

Co mera Omnipotentis Regis 


Ex primis tantum litteris et contextu divina¬ 
re poteris nomen munusque artium quas 
dicimus liberales: 

GRAM loquitur, DIA verba docet, RHE verba 
ministrat, MUS canit, AR numerat, GEO 
ponderat, AST colit astra. 

Si apud amicos gloria frui vis tempora prae¬ 
dicendi, illud memora hexametrum: 

Pallida luna pluit, rubicunda fiat, alba serenat. 


EN ARTIFICIOSUM 
ANAGRAMMA: 


ASIS 

ONUS 

OBIT 

ANUS 

UBI 

SONAE 

TUBA 

SION 

TUA 

NOBIS 

ITA 

BONUS 

T O B 

1 A N U S 



LUDICRA 

NONNE TE 3UVAT EARUN- 
DEM LITTERARUM REPETI¬ 
TIO? 

AUDI ERGO QUAE SE¬ 
QUUNTUR: 


Copia curas creat. 
Fides fortior fatis. 


Facetus poeta sic de Ferdinando I cecinit: 

Fernando fasces, fratris fastigia fortis, 

Fortunaeaue favor faustaque fata ferunt; 

Frustra foedifragi flamma ferroque ferentur. 
Fervorem frangent fortia fata ferum. 

Foedifragos flamma frameaque furente feroces 
Franget Fernandus, fasque fidemque feret. 


Medicus morbo medetur. 

Mors meta malorum. 

Tempera tempore tempora. 

Vera via vitae veritas. 

Vi victa vis. 

Vim vincit virtus. 

Virescit vulnere virtus. 

Fer firme, facilis 

fiet fortuna ferendo. 

Ventorum violas 

violat violentia vere. 

Perfer perpetienda, 

parit patientia palmam. 


Alius quoque festivus vates exclamat: 
•Celebrentur carmine calvi» 

Carmina clarisonae calvis cantate Camoenae. 

Conducunt calvi cuneos certamine claros, 

Compugnant calvi cristati casside coni. 

Contorquent, crispant celeres cum caede cater- 

[vas. 

Comprendunt cirros, contundunt calce comatos. 
Cuspide confodiunt; capulo concissa corusco 
Colla cadunt, celebrant calvi clamore celeusma. 
Commotus certare catus certamine calvus. 
Conculcat, caedit. Crinitos cedere cogit. 
Captivos captat, captos cervice coartat. 

galli pinguis fabella 

Famulus quidam gregem curabat gallorum, quos colidie largo cibo alebat. 
Ideo omnes pingues et nitidi erant praeter unum, ita macrum et corporis exiguum 
ut pellem tantum et ossa haberet; quare ceteri omnes illum et irridebant et illude¬ 
bant. 

Quodam die domus erus qui multos amicos ad cenandum invitaverat, coquo 

dixit: 

— Cras tres ex pinguioribus gallis nobis ad cenam cum amicis parabis. 

Ium gallus macer, qui eri verba audierat: 

—Cur, inquit, tacetis qui me nuper illudebatis? 

Saepe pauperum vita tutior est quam divitum. 

MARCELLINUS FONTS, C. M. P. 

IV cursus alumnus 

Barbastri. 


SOCRATES ET DISCIPULI 

Disc. Dic nobis, magister, Archelaus rex, est- 
ne beatus? 

Socr. Haud scio; nunquam cum illo locutus 
sum. 

Disc . Nonne possumus alio investigare mo¬ 
do? 

Socri Non possumus. 

Disc. Est rex Persarum beatus annon? 

Socr. Neque scio, cum ignorem an probus 
sit necne. 

Disc. Quem igitur vere beatum existimas? 

Socr. Re vera, probi tantum sunt beati, im¬ 
probi vero miseri. 

Disc. Ergo Archelaus miser est? 

Socr, Si Improbus, utique; si probus, minime. 

JOSEPHUS M. PULLEIRO 

III cursus alumnus 

Rosarii (in Argenfina) 


APUD MEDICUM 

—Quid ut somnos expelles sumis? 

—Coniaci ( cohac ) poculum una 
quaque hora... 

—Idq ue tibi medetur? 

—Minime, sed saporatum admo¬ 
dum est. 

GREGORIUS NDONGO 

alumnus Guineensis 


— Quot praecepta in Decologo 

ponuntur. 

— Decem, ni fallor. 

—Optime. Quidque, si unum tan¬ 
tum perfregerimus, accidet? 

— Simplex est responsum: novem 

manebunt. 

JOSEPHUS A. LATORRE 

AD SALTUM EQUULEI 


. vl... 'v* 

' v* * . 

A syllaba tra salire incipe el Vergi¬ 
lii sententiam invenies. 

CAECUS ET TAURUS 

Hispali quidam caecus stipem pete¬ 
bat. Quodam die, ecce taurus evasit, 
qui cum aliis mortem petebat. Magnum 
propter clamorem fugientium cognovit 
caecos periculum quod minabotur coe- 
pitque clamore: 

— Nonne quis erit qui n;e od parie¬ 
tem adducat? 

Tum vero taurus ipse venit qui, eum 
cornibus percutiens, eo adduxit quo vo¬ 
lebat. Caecus autem cum benefactor 
quis esset ignoraret, ei: 

— Caveas, inquit, frater, quaeso: ut 
me adduceres in parietem necesse non 
erant hujusmodi impulsiones... 

CAJETANUS GREGORIO 

CORAM TUDICE 

— Cur hanc raedem furatus es? 

— Cum currus ad coemeterii januam 

esset, dominum ejus mortuum esse 

putavi... 

AIFRIDUS SCHMITZ 


IN AEROPLANO 

Cu m duae dominae in oeroplano 
ovolarent, aeronautam vocaverunt 
eumque monuerunt: 

— Ne afcroplanum celeriorem sono 
duxeris... Colloqui volumus... 

STEPHANUS ESONO, C. M. F. 

alumnus Guineensis 

POST PUIUW11 COmTATifiXEM 

Finita pediludii concertatione, ami¬ 
corum manus arbitrum aprehenderunt 
eumque in umeris extra campum duxe¬ 
runt. 

Cum judex rem miraretur, 

— Nolite, inquit, incommoditatem ex 
me percipere... 

Sed amici: 

—Molestia minima est, Duteus enim 
ad campum prope adest... 

VACCA AQUAM POTANS 



Cum puer vaccom aquam potantem vide¬ 
ret, patri dixit; 

Vide, poter, quomodo vacca in lac a- 
quam effundat... 

Dosephus LLAMAS, C. M P 

IV cur>u) olumou) 


Barbostri 

—Quo anno mortuus est 
Vergilius? 

— Incertum odmodum est; 
quia ipsemel Vergilius 
nihil de re in suis operi¬ 
bus scripsit. 

EMMANUEL SIMON 


VERBORUM AENIGMATA 


1 2 3 4 5 6 7 8 9 10 11 12 13 



Exaravit 

DOMINICUS GUIMERA, C. M. F. 

Philosophiae alumnus 


Olsonae. 


IN TRANSVERSUM. - 1. Colloces. 

Quae gignit; 2. Vocalis. Moenia (vers. Iit.) 
Parum spissa. Vocalis; 3. Littera graeca 
Summa (vers. Iit) Vescor. Praepositio; 4 
Litus (vers. Iit.) Avelle. Altare; 5. Faciei 
(vers. Iit.) Praepositio graeca. Aderas; 6. 
Pelago. Consona. Filio (vers. Iit.); 7. Perpo¬ 
lire; 8. Certi. Vocalis. Vetula; 9. Pater om¬ 
nium (vers. Iit.) Abite. Aderas; 10. Humecto. 
Homeri Opus. Nutrio (vers. Iit.); 11. Littera 
graeca. Dilige. Negotium. Atque; 12. Abi. 
Patrem patris. Unco (vers. Iit.) Vocalis; 13. 
Stella. 

IN PERPENDICULUM. - 1. Qui hostias 
offert (acus, plur.) Soricis; 2. Vocalis. Elec¬ 
trae filia. Eo. Vocalis; 3. Praepositio, (vers 
Iit ) Precare.^Evulgo. Praepositio; 4. Altare. 
Siliqua. Fructus (vers. Iit.); 5. Accipe. Odio 
habeo. Petimus; 6. Miranda Vocalis. Pravi 
(vers. Iit.); 7. Praeclari; 8. Sus (vers. Iit.) 
Vocalis. Litora (vers. Iit ); 9. Manducem 
(vers. Iit.); Ripa. Particula compositionis 
verb.; 10. Agrum colo. Urbs cretensis. Vas¬ 
culum (vers. Iit.); 11. Sed (vers. Iit.) Altare 
Comburo. Particula exclamationis; 12. Vo¬ 
calis. Naso (vers. Iit ) Condimentum (ablat 
Consona; 13. Innatas. Satura. 


—Utinam scirem ubi moriturus sim! 
—Cur? 

—Quia eo nullo modo proficiscerer. 

ANGELUS PEREZ 


— Quod est tempus ad poma colligenda 
aptius? 

—... Cum agricolae jam domum redie- 
runt. 


PETRUS RAMOS 

Duckworth, George E. — Structural 

Patterns and proportions in Vergil's 

Aeneid. The U niversity of Michi- 

gan Press, Ann Arbor. 

Vergilii opera illo disticho continen¬ 
tur: «Mantua me genuit, Calabri rapuere, 
tenet nunc / Parthenope: cecini pascua, 
rura, duces». Triai gitur carminum gene¬ 
ra vates colunt: bucolica, georgica, he¬ 
roa. Aeneis vero potissimum P. Vergilii 
Maronis opus. 

Innumerae adhuc editiones commen¬ 
tationesque sapientium de tanto poetico 
monumento typis expressae, quibus cer¬ 
to aliae addentur. Clarus vir G. E. Duck¬ 
worth, meritissimus Professor linguae la- 
tinae in Universitate Princetoniana, no¬ 
vum comparavit librum de Aeneide: A 
Study in Mathematica! Composifion». 
Quam minuiissima anatomia operis, li¬ 
brorum, versuum, hemistichorum, voca¬ 
bulorum... hic apparet. Monumentum 
diceres vel Aeneidos «rationarium». 

En tibi libri merum indicem. I. The 
Architecture of the Aeneid (pp. 1-19). 
II. Structural Patterns in the Books (pp. 
20-35). III. The Golden Section in the 
Eclogues and ihe Georgics (pp. 36-44). 
IV. The proportions in the Aeneid (pp. 
45-67). V. The Value of the Proportions 

(pp. 68-102). 

Consequuntur conclusio, appendices, 
tabulae, breviationes, bibliographia, in¬ 
dex (pp. 103-268). Neque libri moles 
omittenda: 28% x 21% cm. 

Sapientium de opere laudes concor¬ 
des et honoratissimae. Sic se habet, ver¬ 
bi gratia, Doctor ]. A. Hanson, Univer¬ 
sitatis Michigensis Professor emeritus: 


«Duckworth has a fantastic ability for 
careful detail. He has attacked this sub- 
ject with single-minded enthusiasm. The 
resuit is a book whigh has originality 
and stubborn fire». 

U. Lepore. - G. Martano. — // som- 
mo bene . Passi scelti dei «De fini¬ 
bus bonorum et malorum*. Edi- 
zioni «il Tripode*, via Girolamo 
Santacroce, 5 F. 1962, Napoli. Pag. 
210 . 

Dialogus «De finibus bonorum et 
malorum», in quo M. T. Cicero maximo 
acumine disserit quid de summo bono et 
de summo malo Epicurei, Stoici, Peripa¬ 
tetici, senserint, in ejus operibus de mo¬ 
ribus longe praestat. 

In primo exponit, et in secundo con¬ 
futat, doctrinam Epicuri; in tertio verisi¬ 
miliorem probat Stoicorum doctrinam; 
in quarto eam plene congruere cum Aca¬ 
demicis asserit; in quinto copiose agit de 
Academicorum et Peripateticorum doc¬ 
trina. 

Clari latinitatis Professores U. Lepore 
et G. Martano hos selectos locos ad 
scholas linguae latinae apte appararunt. 
In singulis libris I oci aptiores seliguntur, 
notae apponuntur, philosophica mens 
aperte enodatur. 

Magni momenti est lucubratio quae 
in introductione prostat, in qua aucto* 
res de Cicerone philosopho, et de voca¬ 
bulis philosophiae moralis in libro «De 
finibus bonorum et malorum» uberrime 
disserunt. Liber alumnis linguae latinae, 
praesertim M. T. Ciceronis studiosis, utilis 
admodum erit. |. GONZALEZ, C. M. F. 



G. S. Kirk. — The Sons oi Homer. 
At the University press, 1962. 
Cambridge. Pag. 424. 

In libris adhuc edilis in Universitate 
Cantabrigensi praecipue eminet hic de 
Homeri canticis a praeclaro viro Kirk 
exaratus, in eadem Universitate littera¬ 
rum graecarum Professor bene meritus. 
Liber acri ingenio auctoris ac labore 
praestat, in eoque totum poeticum Ho¬ 
meri opus ad trutinam disciplinae artis¬ 
que criticae expenditur. 

Sex vero partibus constat volumen. 
I. De historico fundamento poematis 
Homeri (pp. 1-52). II. Poeta oralis et in 
ea re methodi (pp. 53-102). III. Progres¬ 
sus oralis epicae apud graecos (pp.103- 
156). IV. Utrum unus fuerit Homerus an 
mulli (pp. 157-268). V. Evolutio atque 
traditio nobilis poematis Homeri (pp. 
269-334). VI. De canticis eorumque qua¬ 
litatibus (pp. 335-386). 

Atque opus locupletatur notis criticis, 
tabulis geographicis, photographiis, ap¬ 
positis indicibus. Opus magni momenti 
quod procul dubio magni facient sapien¬ 
tes humaniorumque litterarum cultores. 

PHILOPONUS, C. M. F. 

De Rose, Gustavus • Paolillo, Mat¬ 
thaeus. — Cicerone: Romana sa¬ 
pientia. Antologie delle opere ora¬ 
torie, retoriche e filosofiche. Ca¬ 
sa editriche «Federico et Ardia» di 
A. e R. Federico, Napoli. Pag. 176. 

Marcus Tullius Cicero ut orator, rhe¬ 
tor, philosophus legentium menti subici- 
tur. Sedulo seliguntur, a claris viris Gus- 
lavo de Rose et M. Paolillo loci Cicero¬ 
niani, de arte, de moribus, de cultu ci¬ 
vium, de religione. Litterae institutiones¬ 
que, sub aspectu ciceroniano, sollerter 
animis instillantur. 


Introductione de vita, opere, mente 
M. T. Ciceronis omisso, hoc quasi com¬ 
pendium Ciceronis mentis auctores an- 
thologiae perficiunt: «II problema dell*ar¬ 
te» (pp. 37-70); «La societa e Io stato» 
(pp. 71-110); «II problema teologico e re¬ 
ligioso» (pp. 111-138); «Etica» (pp. 139- 
170). 

Textus sunt selecti multisque notis de 
re grammatica, historica, sociologica, 
religiosa explicati. Latinus textus valde 
esi accuratus, ut plurimum, idem est at¬ 
que editionis Teubnerianoe, anno 1933 
a Professore O. Plasberg vulgatae. 

Carmina: MCMLX11I. — An An- 
thologg oi Latin Verses in the Mes- 
tres oi Liric, Epigram and Come- 
dg. Edited and produced by H. H. 
Huxley, Reader in Latin Universi¬ 
ty of Manchester. Printed by Wil- 
ding et Son Ltd , Castle Street, 
Shrewsbury. Pag. 52. 

In hoc opusculo colliguntur od sex- 
decim rationes versuum latinorum, qui 
rariores sunt in Scholis, Universitatibus, 
immo et in poesis anthologiis. In unum 
quasi fasciculum colligit haec carmina 
praeclarus vir H. H. Huxley, linguae la- 
tinae Professor. 

Hinc anglicus prostat textus non nul¬ 
lorum scriptorum temporumque, inde 
vero latina interpretatio metrica quo¬ 
rumdam etiam auctorum. Roro ii versus 
usu veniunt apud hodiernos latinitatis 
cultores. Quod forsitan rem magis cu¬ 
riosam aesfimatamque reddat, aut magis 
judicio perpendendam... 

Juvat hic afferre illius vocis interpre¬ 
tationem «The Louj is the Irue embodi- 
ment..,»: Jus, si quaeritis, omniumst 
imago / quaecumque optima sunt et ab¬ 
soluta: / nil illic vitii subestve mendi — / 
et tu. Rector, imago es ipse Juris. 

A. MARQUIiS, C. M. F. 


Ex officina typographlca F. Camp9 Calmet — Tarregae (in Hispania) 



